
Sfântul Porfirie (420) era din Tesalonic şi a fost crescut de părinţii săi în dreapta 
credinţă şi în viaţa cea după Evanghelie. Pe când avea 25 de ani, şi-a lăsat patria sa 
şi s-a dus în Egipt, făcându-se monah în pustiul Schetic, unde timp de cinci ani a 
trăit în aspre nevoinţe, în post aspru şi rugăciune multă. A mers apoi la Ierusalim 
să se închine la Locurile Sfinte şi aici l-a întâlnit pe călugărul Marcu, care i-a deve- 
nit ucenic. În anul 392 d.Hr., la vârsta de 45 de ani, Sfântul Porfirie a fost hirotonit 
preot de patriarhul loan al II-lea al Ierusalimului (386-417) şi a fost numit custode 
al cinstitului lemn al Crucii Mântuitorului. Pe vremea împăratului Arcadie, murind 
episcopul din Gaza, Sfântul Porfirie a fost sfințit episcop acolo, la cererea clerului 
şi a credincioşilor. Cu ajutorul Sfântului loan Gură de Aur, Sfântul Porfirie a reuşit 
să-i liniştească pe păgânii din Gaza şi cu daruri de la împărăteasa Eudoxia, a înălțat 
acolo, în locul templului păgân, o biserică frumoasă. Sfântul Porfirie a adormit cu 
pace la anul 421 după Hristos. EI a fost făcător de minuni atât în timpul vieții cât şi 
după moarte. Sfintele sale moaşte se află şi astăzi în Gaza. 

În această lună (februarie), ziua a douăzeci şi şasea - Cel dintru sfinţi, 
părintele nostru Porfirie, episcopul Gazei (Minei) 


La Vecernie 


La Doamne, strigat-am..., Stihirile pe 6: 3 stihiri din Octoih sau din Triod şi 3 
stihiri ale sfântului, glasul 1: 


Stihirile sfântului, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Curăţindu-ţi întinăciunea sufletului fericite Porfirie, cu râurile lacrimilor tale, ai 
stins văpaia patimilor păcatului, şi schimbând haina întru porfiră, umbli întru cele 
cereşti totdeauna, veselindu-te în veci. 


Cu dumnezeieştile înălțării ale Ortodoxiei fiind împodobit, lauda arhiereilor, te-ai 
pus în sfeşnic vrednic lucrător, culegând cu adevărat plata ostenelilor tale. Pentru 
aceea ai luat şi daruri de la Dumnezeu, prea fericite. 


Porfirie tăinuitorul mesei celei înfricoşătoare de aici de jos acolo în ceruri aduce 
Domnului jertfa cea fără materie şi dumnezeiască, pururea privind fără materie că- 
tre noi, cu rugăciunile lui cele mijlocitoare către Preasfânta Treime. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Fiind viscolit de noianul păcatelor, alergând la limanul cel lin al curatei rugăciunii 
tale, Născătoare de Dumnezeu, strig către tine: Mântuieşte-mă, întinzând dreapta ta 
cea puternică mie robului tău, prea curată. 

A Crucii, a Născătoarei 

lată că am văzut sabia care mi-a trecut acuma prin inimă, Fiule, precum mai-nainte 
mi-a zis odinioară, când te vedeam că eşti mai frumos decât toți fiii pământenilor. 
Că de voia Ta, Te-ai spânzurat pe Cruce împreună cu tâlharii, ca şi cum ai fi fost 
făcător de rele. 

Troparul, glasul al 4-lea: Indreptător credinţei şi chip blândeţilor, învăţător înfrâ- 
nării, te-a arătat pe tine, turmei tale adevărul lucrurilor. Pentru aceasta ai câştigat 
cu smerenia cele înalte, cu sărăcia cele bogate. Părinte ierarhe Porfirie, roagă pe 


Hristos Dumnezeu ca să mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


La Utrenie 
Canoanele ale Octoihului şi al sfântului pe 4. 
Canonul Sfântului 
facerea lui losif 
Cântarea 1-a, glasul al 8-lea 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Această pomenire a ta purtătoare de lumină, vrând să o laud Porfirie, roagă-te să 
mi se dea din Cer strălucirea cea purtătoare de lumină. 


Din scutece cu totul te-ai dat pe sineţi Domnului, şi de Dânsul te-ai lipit cu sufletul 
şi cu inima, Porfirie. 

Slavă Tatălui şi Fiului şi Sfântului Duh. 


Omorându-ţi mai-nainte toate patimile prin sihăstrie, Porfirie, te-ai făcut preot, Ce- 
lui ce stăpâneşte viaţa şi moartea. 


Şi acum şi pururea şi în vecii vecilor. (a Născătoarei) 


Primind ploaia cea cerească în pântecele tău, Născătoare de Dumnezeu, Fecioară, 
ai uscat ploile păcatului. 


Cântarea a 3-a 
Irmos: Tu eşti întărirea... 


Cu toiagul dogmelor tale, păstorind sfințită turma ta la păşune de viaţă, bine ai plă- 
cut lui Dumnezeu, cuvioase. 


Cu lumina dumnezeieştii cunoştinţe luminând pe cei din noaptea celor rele, i-ai 
arătat părtaşi zilei prin credinţă, cuvioase Porfirie. 


Slavă Tatălui şi Fiului şi Sfântului Duh. 


Fiind împodobit cu înălțimea bunătăţilor, prea înțelepte, Dumnezeu te-a pus în 
sfeşnic înalt, ca să luminezi, pe cei credincioşi. 


Şi acum şi pururea şi în vecii vecilor. (a Născătoarei) 


Mântuieşte-mă cu rugăciunile tale, de săgețile vrăjmaşului, şi de cugetele ce năpă- 
desc fără de milă inima mea, Preacurată. 


Irmosul: Tu eşti întărirea celor ce aleargă la Tine, Doamne, Tu eşti lumina celor 
întunecaţi şi pe Tine Te laudă duhul meu. 


Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 

Fiind întărit pe piatra credinţei, înțelepte, ai poftit Piatra care o a văzut odinioară 
Daniil, pe Hristos Dumnezeul nostru, înălțatu-ţi-ai glasul şi gândul către Ziditorul, 
lovit-ai cu praştia ta pe vrăjmaşii, care îți supărau trupul, părinte Porfirie cinstite, 
mai marele Gazei. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Innoit-ai Preacurată, prin dumnezeiască naşterea ta, firea pământenilor cea stricată 
de patimi, şi ai întors pe toţi din moarte la viaţa cea nestricăcioasă. Pentru aceasta 
după datorie cu credinţă te fericim, Fecioară prea slăvită, precum însăţi mai-nainte 
ai ZIS. 

A Crucii, a Născătoarei 

Fecioară cu totul fără prihană, Maica lui Hristos Dumnezeu, sabie a trecut prin 
sfânt sufletul tău, când ai văzut de voie răstignit, pe Fiul şi Dumnezeul tău, pe care 
binecuvântată, rugându-L nu înceta, iertare de greşeli nouă să ne dăruiască. 


Cântarea a 4-a 


Irmos: Auzit-am Doamne taina iconomiei Tale, înţeles-am lucrurile Tale, şi am 
prea slăvit Dumnezeirea Ta. 


Celor cu cugetele deşarte, vestind pe Cuvântul a fi întocmai lucrător cu Tatăl, i-ai 
tras către buna credinţă, şi i-ai dăruit Dumnezeului tuturor. 


Cu suflările de viaţă ai înviat, pe ceea ce era aproape de ceasul cel de pe urmă, spre 
a doua naştere a ei, şi a multora, prea sfințite Porfirie. 


Slavă Tatălui şi Fiului şi Sfântului Duh. 


Cu rugăciunile de toate nopțile, şi cu stările în picioare de toate zilele, ţi-ai făcut 
inima sălaş Dumnezeului tuturor, cuvioase. 


Şi acum şi pururea şi în vecii vecilor. (a Născătoarei) 


Fiind omorât, iar de iznoavă m-ai înviat, Preacurată, ca una ce ai născut Viaţa cea 
ipostatnică, pe Fiul şi Cuvântul Tatălui. 

Cântarea a 5-a 


Irmos: Luminează-ne pe noi Doamne cu poruncile Tale, şi cu braţul Tău cel înalt, 
pacea Ta dă-o nouă, lubitorule de oameni. 


Tăind din rădăcină mărăcinele cel iubitor de îndulcire, ai rodit spicul bunei cre- 
dinţe, ierarhe prea cinstite. 


Cu ploile rugăciunilor tale ai deschis cerurile, şi ai împărțit ploaie pe pământ, îne- 
când neghinele ereticilor, prea înțelepte. 


Slavă Tatălui şi Fiului şi Sfântului Duh. 


Cu ajutorul Dumnezeiescului Duh, ai îndreptat tot poporul şi cetatea, de a scăpat 
din viforul nedumnezeirii la limanul vieţii. 


Şi acum şi pururea şi în vecii vecilor. (a Născătoarei) 


Numai pe tine din toate neamurile te-a ales Ziditorul şi ne-a zidit pe noi din nou, 
locuind întru tine Născătoare de Dumnezeu, pururea Fecioară. 


Cântarea a 6-a 
Irmos: Rugăciunea mea voi înălța... 


Dorirea cea adevărată ai dobândit, înfrânându-ţi patimile prin postire, şi bucurân- 
du-te ai mers către Dumnezeu, şi stai înaintea doririi celei desăvârşite, Porfirie prea 
alesule, îndreptător ierarhilor şi păstorilor. 


Pricepându-ţi frumuseţea sufletului, ţi S-a arătat pe Cruce întins, Cel ce S-a înălţat 
pe dânsa de a Sa bunăvoie, şi paza ei o a dat în mâna ta arătându-ți ţie dragostea, şi 
unirea cea desăvârşită către dânsa. 


Slavă Tatălui şi Fiului şi Sfântului Duh. 


Ca unul ce te-ai îmbogăţit cu credinţa verhovnicului Petru, grăitorule de cele dum- 
nezeieşti, cu cuvântul tău cel tăietor al dreptei credinţe, ai omorât pe femeia cea fă- 
cătoare de rău, care semăna cu viclenie învăţăturile lui Manent, cele făcătoare de 
stricăciune. 

Şi acum şi pururea şi în vecii vecilor. (a Născătoarei) 


Fiind omorât, şi supus stricăciunii cel întâi zidit, născând tu Fecioară Marie, pe 
omorâtorul morţii, l-ai adus la nestricăciune, şi întrupând pe Dumnezeu, ai arătat 
cereşti pe pământeni, prea curată. 


Irmosul: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar ca 
lona mă rog: Dumnezeule, din stricăciune scoate-mă. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Cu prea sfințitele tale obiceiuri fiind înfrumusețat, cu haina arhieriei te-ai luminat, 
prea fericite de Dumnezeu înțelepţite Porfirie, şi cu înălțările tămăduirilor eşti 
împodobit, rugându-te neîncetat pentru noi toți. 


Icos: Străluceşte mai mult decât soarele, pomenirea înţeleptului Porfirie, cu stră- 
lucirile minunilor, toată făptura luminând, şi gonind înşelăciunea idolilor, şi pe cre- 
dincioşi înmulțindu-i, pe toţi veseleşte, că lui Dumnezeu spre plăcere făcând pe pă- 
mânt, a luat darul minunilor, pe toţi tamăduind, stând înaintea Treimi cu totul lu- 
minat, şi acum se roagă neîncetat pentru noi toţi. 


Sinaxar 


Intru această lună, în ziua a douăzeci și șasea, pomenirea prea cuviosului 
părintelui nostru Porfirie, episcopul Gazei. 


Stih: O, cine va trece, sau cine va înconjura, 
Pe Porfirie, deşii îi mutat cu viaţa. 

În a douăzeci şi şasea zi, pământul a acoperit, 
Trupul lui Porfirie cel cinstit. 


Acesta era din Tesalonic, fiu de părinţi de bun neam şi bogaţi. Deci purcezând de 
la patria sa, se duse la Egipt, şi intrând acolo într-un schit, se îmbrăcă în cinul mo- 
nahicesc, şi după cinci ani, merse la Ierusalim, luminând pe mulţi necredincioşi cu 
cuvântul său. Pentru aceea fu hirotonit preot de Pravile, patriarhul Ierusalimului. 
Apoi de loan, episcopul Chesariei Palestinei, împreună şi cu alți episcopi, s-a hiro- 

tonit episcop Gazei. Şi făcând multe minuni acolo, întări pe credincioşi, şi întoarse 
pe mulți necredincioşi la dumnezeiasca cunoştinţă. 


După aceasta văzând pe creştinii eparhioţii săi, cum că se nedreptăţeau de către stă- 
pânitorii Gazei, care erau închinători de idoli şi eretici, s-a dus la Constantinopol, 
şi aflând pe Sfântul loan Gură de aur ce era atunci patriarh, şi spunându-i cum îi 
era pricina, şi pentru ce a mers acolo; fu dat de dânsul pe seama lui Amantie Cuvi- 
cularie. Carele spunând cele pentru el împărătesei, îl primi cu bucurie, şi spuse 
împărăteasa şi împăratului, de venirea prea cuviosului şi de proorocia ce a făcut 
sfântul pentru pruncul ce era a se naşte. lar împăratul mirându-se de aceasta, mul- 
țumi după cum se cuvine lui Dumnezeu. 


După aceea născu împărăteasa pe Teodosie cel tânăr. Și chemând pe prea cuviosul, 
fu binecuvântat de dânsul, şi 1 se făgădui să facă tot lucrul ce ar pofti după voia 
prea cuviosului. Pentru care a rugat şi pe împăratul, iar împăratul încă se făgădui, şi 
dacă citi câte ceru prea cuviosul, se mâhni, zicând: Nu este cu putinţă să se 
izgonească slujitorii idoleşti şi ereticii, pentru multul folos şi ajutor ce dau. 


lar împărăteasa zise către împăratul: Adevărat grea este cererea împărate, iar mai 
grea este apărarea şi lepădarea ei. Drept aceea fu plecat şi împăratul a împlini cele 
cerute. Și trimiseră cărți, poruncind să fie goniţi din Gaza eretici şi slujitorii de 
idoli. 


lar fericitul Porfirie luă de la împărăteasa două chentinare de aur ca să zidească 
biserică, şi două sute monede de cheltuială, şi sosind la eparhia sa, a sfărâmat pe 
toate celelalte capişti idoleşti, şi a gonit pe toţi ereticii. 


lar capiştea lui Marnis arzându-o, a făcut acolo biserică, după forma ce 1-a dat îm- 
părăteasa Eudoxia. 


Luminând după aceea înainte, şi vieţuind în cunoştinţă într-aceeaşi eparhie, şi fă- 
când multe minuni, în douăzeci şi patru de ani, unsprezece luni şi opt zile, către 
Domnul s-a pristăvit. 


Tot în această zi, Sfânta muceniță Fotini samarineanca, cu care a vorbit Hristos 
la puț şi cei dimpreună cu dânsa. 


Stih: Tu femeie ca să iei apa cea stricăcioasă la puț venind, 
Apa cea vie care spală sufleteştile întinăciuni eşti scoțând. 

Alte stihuri la aceeaşi: Aruncă pe Samarineanca ta în puț, 
Care împreună cu tine, Cuvinte, a vorbit la puț. 


Pe vremea lui Nero împăratul Romei, se porni goană mare asupra creştinilor; căci 
după ce au mărturisit Sfinţii apostoli Petru şi Pavel, căutau cu dinadinsul şi pe uce- 
nicii lor; atunci Sfânta Fotini aflându-se cu Iosi, fiul ei în cetatea Cartagenei de la 
Atrica, propovăduiau Evanghelia lui Hristos, cu îndrăzneală. lar Victor fiul ei, cel 
mai mare cu vârsta, făcând vitejii mari în războiul avarilor, care se ridicaseră cu 
oaste asupra romanilor, se făcu de către împăratul stratilat, şi fu trimis după aceea 
voievod de împăratul la Italia, ca să muncească pe toţi creştinii ce se aflau acolo. 


Deci ducele Sevastian auzind aceasta, îi zise: Ştiu-te bine stratilatule, că eşti cre- 
ştin, şi pe maica ta cu Iosi, fratele tău că urmau lui Petru. Ci să cauţi să faci cu 
toată nevoinţa ceea ce ţi-a poruncit împăratul, ca să nu-ţi primejduieşti viaţa. 


lar Victor zise, eu voi să fac voia cerescului şi nemuritorului Împărat; iar porunca 
împăratului Nero, pentru ca să muncesc eu creştinii nici sufăr să o aud. 


lar ducele îi răspunse: Eu frate te sfătuiesc ca pe un bun prieten al meu, că de vei 
şedea la judecată şi vei cerceta pe cei ce se cunosc, că sunt creştini, Şi-i vei munci, 
vei plini şi voia împăratului, şi vei dobândi şi averile creştinilor, încă porunceşte şi 
maicii tale şi fratelui tău, să nu-şi arate fățiş învăţăturile lor învățând pe elini, ca să 
se lepede de părinteasca credinţă, şi vei cădea în nevoie pentru dânşii, iar în taină, 
vă ţineţi credinţa în Hristos, precum voiţi. 


Iar Victor zise: Să nu dea Dumnezeu, să fac cu una ca aceasta, să muncesc creştin, 
sau să iau ceva de la dânşii, sau să sfătuiesc cum zici tu, pe mama mea sau pe fra- 
tele meu, ca să nu propovăduiască că Hristos este Dumnezeu; ci încă şi eu mai 
vârtos sunt propovăduitor al lui Hristos, şi voi fi ca şi dânşii. 


Iar ducele zise: Eu frate te sfătuiesc aceea ce este de folos, iar tu vei vedea ce vei să 
faci. Acestea zicând ducele, îndată orbi, şi căzând jos de multă durere grea şi iute a 
ochilor, râmase fără de glas. Deci ridicându-l de la pământ, cei ce s-au aflat acolo l- 
au pus în aşternut, şi a zăcut trei zile nevorbind nimic. Apoi după trei zile a strigat 
cu glas mare, zicând: Unul este Dumnezeul creştinilor. 

Și intrând la dânsul Victor, îi zise: Cum te schimbaşi aşa îndată ? lar el îi zise: Mă 
cheamă Hristos, o dulcele meu Victore ! Şi îndată catehisindu-se şi învăţându-se de 
dânsul, se boteză şi după ce ieşi din apă, îndată văzu şi slăvi pe Dumnezeu. 

Deci văzând mulţimea această prea slăvită minune, se cutremură ca nu cumva să 
pătimească şi e1 asemenea, de nu vor crede, şi veniră către Victor de se botezară. 


După acestea ajunse lucrul la urechile împăratului Nero, cum că Victor voievodul 
Italiei şi Sebastian ducele cetăţii propovăduiesc învăţătura lui Petru şi a lui Pavel, 
şi ale celorlalţi apostoli şi aduc pe toţi la Hristos. Încă şi mama stratilatului, Fotini, 
cu losi, fiul ei trimişi fiind la Cartagena, fac asemenea. Deci auzind acestea împă- 
ratul şi fierbând de mânie, trimițând slujitori la Italia, să aducă pe creştinii cei de 
acolo, bărbaţi şi femei, la Roma. 


Li se arătă Domnul la toţi zicându-le: Veniţi către mine toţi cei osteniţi şi însăr- 
cinaţi, şi eu voi odihni pe voi. Nimic să nu vă temeţi, că eu sunt cu voi, şi va fi 
biruit Nero cu ai lui. Şi către Victor zise: De acum Fotinos îţi va fi numele tău, căci 
mulți luminându-se prin tine vor veni către mine; iar cuvântul tău să întărească pe 
Sebastian spre mărturisire şi fericit va fi cel ce se va nevoi până în sfârşit. Acestea 
zicând Hristos Domnul s-a suit la cer. 


Și s-a descoperit şi Sfintei Fotini, cele ce erau să 1 se întâmple. Şi purcezând de la 
Cartagena, cu mulțime de creştini, ajunse la Roma cea mare. 


Și se tulbură, toată cetatea, zicând: Cine este aceasta care a venit cu atâta mulțime; 
iar ea cu îndrăzneală mărturisea pe Hristos. Atuncea fu adus şi Fotinos fiul ei cu 
Sebastian ducele, de slujitori. lar Sfânta Fotini sosind mai înainte de dânşii, merse 
înaintea lui Nero cu losi şi cu cei ce erau cu dânsa, şi zise către dânsa Nero: Ce aţi 
venit către noi ? 


Iar sfânta îi zise: Pentru ca să te învăţăm, să te închini lui Hristos. lar cei ce stau 
înainte, ziseră: Sebastian ducele şi Victor voievodul, care nu cred în Dumnezeu, 


veniră de la Italia. 


Și împăratul zise să-i aducă, şi venind ei înlăuntru la împăratul, le zise: Ce aud de 
vol? 


Sfinţii ziseră: Câte ai auzit de noi împărate, toate sunt adevărate. 


Iar el căutând cu căutătură sălbatică asupra sfinților, le zise: Vă lepădaţi de Hristos, 
au voia vă este să pieriţi mai curând cum va fi mai rău ? 

Iar sfinţii ridicând ochii spre cer, ziseră: O, Hristoase împărate al Cerului, să nu se 
facă una ca acesta niciodată, ca să ne despărțim de credinţa şi dragostea pe care o 
avem către tine! 


Apoi iarăşi a întrebat împăratul pe sfinţi: Cum vă numiţi voi ? 


ar sfânta zise: Eu m-am numit Fotini de lisus Hristos, Dumnezeul meu; iar suro- 
rile mele, cea de-a doua, ce s-a născut după mine, se numeşte Anatoli, iar a treia 
Foto, a patra Fotis, a cincea Paraschevi, şi a şasea Chiriacha. iar pe fii mei aceştia, 
cel dintâi, Victor, care s-a numit mai pe urmă de Domnul meu lisus Hristos Foti- 
nos, iar al doilea ce este cu mine, losi. 


Atuncea Nero zise : Dar toţi v-aţi vorbit să vă daţi la muncă, şi să muriţi pentru Na- 
zarineanul ? 


Sfânta zise: Aşa toţi pentru dânsul, veselindu-ne şi bucurându-ne, vom muri. 


Atuncea porunci împăratul, să le zdrobească încheieturile mâinilor cu ciocane de 
fier, şi aducându-i la nicovală, îşi puseră sfinții mâinile peste nicovală, şi începură 
slujitorii a-i bate cu ciocanele de la al treilea ceas până la al şaselea. Şi se schim- 
bară de trei ori, cei ce-i băteau, iar sfinții nu simțeau nicidecum munca, nici s-au 
sfărâmat mâinile lor. 


Și auzind Nero se spăimântă şi porunci să le taie mâinile, şi îndată apucând pe 
sfânta, şi legându-i mâinile, şi punându-le peste nicovală, apucară săbiile, şi adu- 
cându-le de multe ori peste dânsele muncitorii, n-au făcut nimic, şi slăbind au căzut 
ca nişte morți. 


lar sfânta fiind păzită fără vătămare, mulțumea lui Dumnezeu, şi se ruga, zicând: 
Domnul îmi este ajutor, şi nu mă voi teme ce-mi va face mie omul. 


Deci începu împăratul a se mira, şi a gândi de dânşii, cum va putea să biruiască, şi 
să dobândească pe sfinţi. Şi porunci să bage pe sfinţi în cea mai adâncă temniţă, iar 
pe Sfânta Fotini, cu cinci surori ale ei să o ducă în camera lui cea de aur, şi să 
aştearnă şapte paturi de aur şi să se pună şapte scaune de aur, şi masă, şi porunci ca 
şi fiica sa Domnina, să intre înăuntru, să fie cu dânsele, dimpreună cu roabele ei, şi 
să pună avuţie multă, şi podoabe de aur, şi veşminte de aur, şi brâie. 

lar Sfânta Fotini dacă văzu pe Domnina, îi zise: Bucură-te şi tu doamna mea, făclia 
lui Hristos. Deci auzind Fotini numele lui Hristos mulţumi Domnului, şi îmbră- 
țişându-o o sărută. După aceasta fiica împăratului cu o sută de roabe ale ei cate- 

hisindu-se de sfânta, se botezară toate de dânsa, şi puse numele fiicei împăratului 
în loc de Domnina, Antusa, iar pe roaba ei cea mai mare, o a numit Ştefanida. Şi 
îndată porunci fericita Antusa, să se dea la săraci averea ce se afla în cămara cea de 
aur, prin mâna Ştefanidei, ce era mai mare peste acea sută de roabe ale ei. 


Deci aflând acestea împăratul şi mâniindu-se foarte, şi jelind foarte, porunci îndată 
să aprindă un cuptor să ardă şapte zile, şi într-însul să se arunce Sfânta Fotini cu 
toate însoțitoarele ei. Bărbaţi şi femei, care lucru făcându-se, petrecură sfinţii 
înlăuntru în cuptor trei zile, întregi, nevătămaţi de foc. 


ŞI după a treia zi, socotind împăratul că se vor fi topit de foc sfinţii, porunci să 
destupe cuptorul, şi de vor află oase de ale sfinților, să le arunce în râu. Şi deschi- 
zând muncitorii, o minune ! Îi aflară pe toţi slăvind şi mulţumind lui Dumnezeu. Şi 
se spăimântară de prea slăvită minune, căci nu s-a atins focul de dânşii întru nimic. 


Deci dacă văzură şi auziră toţi cei ce se aflau în Roma, această prea slăvită minune, 
se minunară şi ei, slăvind pe Dumnezeu. lar dacă auzi împăratul de o minune ca 
aceasta, porunci să le dea otrăvi aducătoare de moarte. Şi chemând pe Lampadie 
vrăjitorul, şi făcând otrava, o a dat întâi Sfintei Fotini, şi ea luând paharul zise: Nu 
s-ar fi căzut să luăm din mâinile tale otrava şi să o bem, fiind tu spurcat. Însă ca să 
cunoşti şi tu împărate puterea Hristosului meu, iată eu voi bea mai înainte de cei- 
lalţi în numele Domnului meu lisus Hristos şi Dumnezeului nostru, apoi vor bea şi 
toţi aceştia ce sunt cu mine. Şi bând toţi, şi nefăcându-le nici un rău otrava. 


Văzând vrăjitorul, rămase încremenit, şi căutând la Sfânta Fotini zise: Am o otravă 
foarte tare, şi de veţi gusta de aceasta, şi dacă nu veţi muri îndată, voi crede şi eu în 
Dumnezeul vostru, care aducând-o şi gustând toţi, şi nepăţind nici un rău, se spăi- 
mântă vrăjitorul; şi numaidecât strângându-şi toate cărțile, le-a ars, şi crezând în 
Hristos s-a botezat punându-i-se numele Teoclit. 


De aceasta iarăşi dacă află împăratul, porunci să ia pe acela din mijlocul sfinților, 
şi să-i taie capul afară de zidurile cetăţii şi aşa mai înainte de ceilalți suferi Teoclit 
mucenicia, tăindu-i-se capul pentru Hristos. 


Iar celorlalți sfinţi tuturor, împreună cu marea muceniță Fotini, porunci împăratul, 
să le taie vinele, care lucru după ce se făcu, ocărând sfinţii şi batjocorind pe împă- 
ratul şi pe dumnezeii lui; atunci el porunci să adape pe Sfânta Fotini cu plumb topit 
cu smoală, iar celorlalți sfinţi să le toarne pe urechi, şi făcându-se şi aceasta, ca 
dintr-un rost strigară sfinții: Mulţumim ție Hristoase Dumnezeul nostru, că prin 

plumbul cel topit şi clocotit, ai răcorit inimile noastre, ca şi când ar fi fost însetate 
şi arse de zăduf. 


Atuncea Nero îngrozindu-se şi mirându-se, porunci să se spânzure sfinţii, şi să se 
strujească fără de milă peste tot trupul, şi să se ardă cu făclii. Deci făcându-se şi 
aceasta degrab, şi rugându-se sfinţii, s-au întărit de dumnezeiescul dar. 


Iar ticălosul Nero pornindu-se spre turbarea mâniei, porunci să amestece spuză cu 
oţet iute, şi să le toarne pe nări. Deci aducându-le sfinţilor şi această amestecătură, 
oţetul tău, au zis, decât mierea şi fagurul mai dulce ni se pare că este, o împărate. 


Și întărâtându-se mai cu multă mânie, porunci să le scoată ochii, şi orbindu-i, i-au 
închis într-o temniţă întunecoasă, plină de jigănii veninate şi spurcate; iar sfinții 
cântau şi slăveau pe Dumnezeu, şi o minune! Fiarele cele veninate, ce erau în 
temniță muriră, şi se prefăcu mirosul greu al temniţei spre foarte mare şi bun 
miros, şi întunericul se făcu lumină prea luminoasă. 


Și stătu Hristos în mijlocul sfinților, şi le zise: Pace vouă. Şi apucând de mână pe 
Sfânta Fotini, o sculă, zicându-i: Cu voi sunt în toate zilele vieţii voastre, pentru 
aceasta nu vă temeţi, ci bucuraţi-vă pururea. Deci împreună cu cuvântul dobândiră 
şi ochi îndată, şi văzând pe Domnul, i se închinară. lar Domnul binecuvântându-i 
le zise: Îmbărbătaţi-vă, şi vă întăriţi, şi el se sui la Cer. 


lar de pe trupurile sfinţilor căzură ca nişte solzi, şi se făcură sănătoşi ca şi mai- 
nainte. 


Iar ticălosul şi urâtul de Dumnezeu Nero, porunci să şadă sfinţii la închisoare trei 
ani, ca să se chinuiască într-însa, şi să moară cu moarte rea. Şi după trei ani având 
împăratul o slugă a sa închisă în temniţă, porunci să iasă. Deci mergând trimişii să 
scoată pe slugă, şi dacă văzură pe sfinţi sănătoşi, spuseră împăratului, că galileenii, 
cei ce s-au orbit, văd, şi sunt sănătoşi. Încă şi temniţa plină de lumină, şi de miro- 
suri scumpe este, şi s-a prefăcut întru slava lui Dumnezeu, şi casă sfântă este, şi 
mulțime de ape izvorăsc din mijlocul ei, la care năvălesc noroade de se botează la 
dânşii, crezând în Dumnezeul lor. 


Acestea auzind împăratul, se minună, şi trimise de-i aduse înaintea lui, şi le zise: 
Nu v-am zis să înţelegeţi cu poruncă împărătească, să nu propovăduiţi pe Hristos 
întru această cetate a Romei; dar aceasta cum o faceţi, aflându-vă voi în temniţă? 
Pentru aceasta să ştiţi că voiesc să vă dau încă multe şi mari munci. 

lar sfinţii ziseră: Fă ce-ţi este voia, că noi nu vom înceta a învăţa că Hristos este 
Dumnezeu adevărat şi făcătorul tuturor. 


Dintr-aceste cuvinte Nero înfierbântându-se foarte cu mânie, porunci să răstig- 
nească pe sfinţi cu capetele în jos, şi să le strujească trupurile lor trei zile, până li se 
vor deznoda încheieturile. Şi făcându-se şi aceasta, puseră păzitori, lăsându-i spân- 
zuraţi încă patru zile. Deci mergând muncitorii să-i vadă de trăiesc, cum i-au văzut 
spânzurați, îndată muncitorii orbiră. lar îngerul Domnului pogorându-se din Cer, şi 
dezlegând pe sfinţi, şi sărutându-i, i-a făcut sănătoşi. 


Atuncea Sfintei Fotini făcându-i-se milă de orbirea muncitorilor, făcu rugăciune şi 
îndată le veni vederea, şi crezând în Hristos se botezară. 


Deci auzind şi acestea Nero, mâniindu-se, porunci să despoaie pe Sfânta Fotini, de 
piele, şi după ce făcură aşa, sfânta cântă, zicând: Doamne, ispititu-m-ai, şi m-ai Cu- 
noscut. Şi scoţându-i pielea, o aruncară în râu, iar pe sfânta o aruncară într-un puț 
sec; iar pe Sevastian şi pe Fotino şi losi, apucându-i, le tăiară mădularele cele 
ascunse, şi le aruncară câinilor. După aceea despoindu-i de piele şi pieile lor le le- 
pădară în râu, iar pe dânşii i-au închis într-o baie veche. 


Iar pe cele cinci surori ale Sfintei Fotini, poruncind să i le aducă înainte, le-au tăiat 
sânii, şi le-au despoiat şi pe dânsele de piele. 


Deci venind muncitorii şi la sfânta Fotida, n-a primit să o ţină nimenea, precum au 
ținut pe celelalte, ci singură sta vitejeşte de-i despoia pielea trupului ei, atât cât se 
miră şi împăratul de bărbăţia şi răbdarea ei. Pentru aceea pornindu-se spre nebunie, 
după ce i-a tăiat sânii, şi o a despoiat de piele, află întunecatul şi altă muncă, mai 
cumplită şi pierzătoare asupra ei; căci porunci să plece cu sila vârfurile la doi 
copaci în jos, în mijlocul grădinii lui, şi să lege pe fericita de aceştia, şi făcând aşa, 
şi dându-le drumul îndată, spintecară pe sfânta, şi şi-a dat sufletul în mâinile lui 
Dumnezeu. 


Atuncea a poruncit să taie capetele tuturor sfinţilor, şi scoțând pe fericita Fotini din 
puț, o băgă în temniță. Pentru aceasta mâhnindu-se ca ca aceea ce rămăsese sin- 
gură, şi neîncununându-se cu ceilalţi; se rugă lui Dumnezeu, care îndată arătându-i- 
se, şi însemnându-o cu semnul cinstitei Cruci de trei ori, şi umplându-o de dar, o 
făcu sănătoasă. Şi apoi multe zile cântând, şi binecuvântând pe Dumnezeu, îşi lăsă 
în mâinile lui cinstitul său suflet. 

Tot în această zi, Sfânta Anatoli, a doua soră a Sfintei Fotini, care prin sabie s-a 
săvârşit. 


Stih: Răsăritul cel gânditor a aflat, 
Anatoli, după ce vitejeşte a răbdat. 


Tot în această zi, Sfânta Foto a treia soră a Sfintei Fotini, care prin sabie s-a 
săvârşit. 


Stih: Zestre de mii de talanţi vrednică fund, 
Ție Părinte al luminilor Foto capul său aducând. 


Tot în această zi, Sfânta Fotis a patra soră a ei, fiind legată de doi copaci, şi 
despicându-se s-a săvârşit. 


Stih: Pădure de copaci veselă în Eden Dumnezeule Cuvinte, 
Vei da răsplătire Fotidei, care prin copaci a primit moarte. 


Tot în această zi, Sfânta Paraschevi, a cincea soră a ei, care prin sabie s-a 
Săvârşit. 


Stih: Paraschevi către sabie grumazul cel cinstit, 
Osârdnic îl avea şi prea gătit. 


Tot în această zi, Sfânta Chiriachi a şasea soră a ei, care prin sabie S-a săvârşit. 


Stih: Din Chiriarchi, nici frica sabiei, 
A scos dumnezeiască frica Domnului. 


Tot în această zi, Sfântul mucenic losi, fiul Sfintei Fotini, care prin sabie s-a 
săvârşit. 


Stih: Tăietorul grumazilor îşi golea sabia, 
Iar grumazul lui losi nu-l înspăimânta sabia. 


Tot în această zi, Sfântul Fotinos celălat fiu al ei, de sabie s-a săvârşit. 


Stih: Ce aburi este acesta de sângiuri calde fiind, 
A lui Fotinos mucenicului căruia 1 s-a tăiat capul de curând. 

Tot în această zi, Sfântul Sebastian, ducele care prin sabie s-a săvârşit. 


Stih: Lui Sebastian voi zice acest cuvânt, 
Pe tine, tăindu-ţi-se capul, te cinstesc ca pe un sfânt. 


Tot în această zi, Sfântul mucenic Victor, care prin sabie s-a săvârşit. 


Stih: Victor capul pe umeri neavând, 
Zace marele, fiind foarte lăţit pe pământ. 


Tot în această zi, Sfântul mucenic Hristodul, care prin sabie s-a săvârşit. 


Stih: Numirea arată cine eşti tu, şi a cui slugă cu adevărat, 
Iar sabia Hristodule care-ţi este sfârşitul cel lăudat. 


Tot în această zi, Sfântul noul mucenic loan Calfa, care în Constantinopol a 
mărturisit la anul o mie, cinci Sute şaptezeci şi cinci, prin sabie s-a săvârşit. 


Stih: Rănile o Ioane nu voi a le număra, 
Ci mai vârtos locaşurile, ce are înlăuntru cerească locuinţa. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 


Irmos: Tinerii evreieşti, au călcat în cuptor văpaia cu îndrăzneală, şi focul în rouă 
l-au schimbat, strigând: Bine eşti cuvântat Doamne Dumnezeule în veci. 


Păstorind mieii la verdeaţa adevărului, ca un miel te-ai adus Păstorului Hristos, 
Porfirie, strigând: Bine eşti cuvântat Doamne Dumnezeule în veci. 


lisus Hristos îți dă ție daruri pentru ostenelile tale, aşezându-te în locaşurile cele 
nestricate Porfirie, cel ce strigai: Bine eşti cuvântat Doamne Dumnezeule în veci. 


Slavă Tatălui şi Fiului şi Sfântului Duh. 


Cu minuni multe şi cu semne a împodobit Hristos viața ta, de trei ori fericite, Por- 
firie, de care dorind strigai: Bine eşti cuvântat Doamne Dumnezeule în veci. 


Şi acum şi pururea şi în vecii vecilor. (a Născătoarei) 

Milostiveşte-te de mă mântuieşte, Fecioară, care ai născut pe milostivul Dumne- 
zeu Cuvântul şi cu lumina cea de la tine luminează-rnă, ca să strig: Bine este cu- 
vântat Rodul pântecelui tău, Preacurată. 

Cântarea a 8-a 


Irmos: Tinerii cei de Dumnezeu grăitori... 


Cu cuvântul tău cel înţelepțit s-a surpat meşteşugitorul răutăţii, iar inimile cre- 
dincioşilor dumnezeieşte s-au veselit, sfințite propovăduitorule, prea fericite. 


Împreună cu adunarea părinţilor eşti aşezat şi împreună cu duhurile cuvioşilor te 
veseleşti părinte fericite, strigând: Binecuvântaţi lucrurile Domnului pe Domnul. 


Surpând la pământ capiştile dracilor, ai zidit Biserici lui Dumnezeu, întru care mul- 
țime de cuvioşi cântă: Binecuvântaţi lucrurile Domnului pe Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 


Din bunătăţile tale, cuvioase, mohorând haina cea împărătească, şi cu dânsa ca un 
preot împodobindu-te, dănţuieşti la Impărăţiile cele de sus, fericite. 


Şi acum şi pururea şi în vecii vecilor. (a Născătoarei) 


Ca pe una, ce eşti mai presus de toate făpturile, şi mai desfătată decât cerurile, 
Maică a lui Dumnezeu, te-a iubit Fiul tău, şi a luat din tine trup. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Tinerii cei de Dumnezeu cuvântători în cuptor, împreună cu focul şi văpaia căl- 
cându-o au săltat, strigând: Binecuvântaţi toate lucrurile Domnului pe Domnul. 


Cântarea a 9-a 


Irmos: Înfricoşatu-s-a tot auzul... 

Cu vetrela crucii cârmuindu-te, de dumnezeiasca mână a Atotţiitorului, ai trecut 
valurile vieţii, cuvioase părinte, şi te-ai odihnit la limanurile vieţii, ajungând la bu- 
curia cea veşnică, şi la desfătarea cea veselitoare. 


Făcându-te cuvioase ajuns de vreme şi plin de zile ale Duhului, şi cu nepătimirea 
ca cu o haină îmbrăcându-te, strălucind cu podoaba preoţiei, te-ai mutat la Lumina 
neapusă, ca să vezi veselia Domnului. 


Scoţând cu gura îndulcirea cea dumnezeiască, ai răspuns cuvânt de mântuire, care 
goneşte amărăciunea patimilor, şi cu dulceaţă duhovnicească îndulceşte pe toţi, cei 
ce săvârşesc prăznuirea ta cea de peste an, cugetătorule de cele dumnezeieşti, prea 
fericite. 


Slavă Tatălui şi Fiului şi Sfântului Duh. 

Soare ai cunoscut pe Hristos, care a vorbit cu noi prin trup, părinte, şi luminându- 
ți-se ochii sufletului cu luminile Lui, te-ai făcut stea cu totul luminoasă, îndu- 
mnezeindu-te după dar, sfinţite făcătorule de minuni, părinte cuvioase. 

Şi acum şi pururea şi în vecii vecilor. (a Născătoarei) 

lartă-mi mie Mântuitorule, Cel ce Te-ai născut, şi ai păzit pe ceea ce Te-a născut 
nestricată după naştere, când vei şedea să-mi judeci faptele mele, să treci cu vede- 
rea nelegiuirile şi păcatele mele, ca un Dumnezeu fără păcat, Milostiv şi lubitor de 
oameni. 

Irmosul: Infricoşatu-s-a tot auzul de nespusa lui Dumnezeu pogorâre, căci Cel 
Preaînalt de voie S-a pogorât până şi la trup, din pântece fecioresc făcându-Se Om. 
Pentru aceea pe prea curata Născătoarea de Dumnezeu, credincioşii o slăvim. 
Luminânda: 

Podobie: Cercetatu-ne-a de sus... 

Strămutându-te din loc, ai risipit averea cea multă, iar pe cei risipiţi cu rătăcirea, 1- 
ai adunat cu minuni apostoliceşti Porfirie; ci dar roagă-te părinte, să se mântuiască 
robii tăi. 


A Născătoarei 

La tine după Dumnezeu nădăjduim, Preacurată, răstignindu-ne întru Hristos, cel ce 
a ieşit din tine; şi cu rugăciunile tale cele către Dânsul, păzeşte-ne pe noi nepo- 
ticniţi până la sfârşit. 


Și cealaltă slujbă a Utreniei după rânduială şi Otpustul. 
Sursa: 


https://sites.google.com/site/ortodox007/mineiele-bisericii-ortodoxe/mineiul-pe- 
februarie/mineiul-15-29-februarieth.nv2pv859s009 

Canon de rugăciune către Sfântul ierarh Porfirie, episcopul Gazei 


OAn0C, AMR noeeverg 


Eniconot p | razu 


Troparul Sfântului ierarh Porfirie, episcopul Gazei, glasul al 4-lea: Îndreptător 
credinţei şi chip blândeţelor, învăţător înfrânârii te-a arătat pe tine, turmei tale, ade- 
vărul lucrurilor. Pentru aceasta ai dobândit cu smerenia cele înalte şi cu sărăcia 
cele bogate; părinte ierarhe Porfirie, roagă pe Hristos Dumnezeu să mântuiască 
sufletele noastre. 

Cântarea 1, glasul al 8-lea 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Stih: Sfinte părinte Porfirie, roagă-te lui Dumnezeu pentru noi. 


Această pomenire purtătoare de lumină a ta, cinstind-o, fericite Porfirie, roagă-te să 
mi se dea din cer strălucirea cea purtătoare de lumină. 


Stih: Sfinte părinte Porfirie, roagă-te lui Dumnezeu pentru noi. 


Din scutece cu totul te-ai dat pe tine însuţi Domnului şi de Dânsul te-ai lipit cu 
sufletul şi cu inima, mărite Porfirie. 


Slavă Tatălui şi Fiului şi Sfântului Duh. 

Omorându-ţi mai întâi toate patimile prin sihăstrie, părinte Porfirie, te-ai sfințit 
preot Celui ce stăpâneşte viaţa şi moartea. 


Şi acum şi pururea şi în vecii vecilor. Amin (a Născătoarei). 


Primind Ploaia cea cerească în pântecele tău, Născătoare de Dumnezeu, Fecioară, 
ai uscat ploile păcatului. 


Cântarea a 3-a 
Irmos: Tu eşti Întărirea celor ce... 
Stih: Sfinte părinte Porfirie, roagă-te lui Dumnezeu pentru noi. 


Cu toiagul dogmelor tale păstorind sfințită turma ta la păşune de viaţă, ai bine plă- 
cut lui Dumnezeu, cuvioase. 


Stih: Sfinte părinte Porfirie, roagă-te lui Dumnezeu pentru noi. 


Cu Lumina dumnezeieştii cunoştinţe, luminând pe cei din noaptea celor rele, i-ai 
arătat părtaşi zilei, prin credinţă, prea cuvioase Porfirie. 


Slavă Tatălui şi Fiului şi Sfântului Duh. 


Cu înălțimea faptelor bune fiind împodobit, prea înţeleptule, Dumnezeu te-a pus în 
sfeşnic înalt să luminezi pe cei credincioşi. 


Şi acum şi pururea şi în vecii vecilor. Amin (a Născătoarei). 


Izbăveşte-mă cu rugăciunile tale de săgețile vrăjmaşului şi de cugetele ce năpădesc 
fără de milă inima mea, Preacurată. 


Irmosul: Tu eşti Întărirea celor ce aleargă la Tine, Doamne; Tu eşti Lumina celor 
întunecaţi; şi pe Tine Te laudă duhul meu. 


Cântarea a 4-a 


Irmos: Auzit-am, Doamne, Taina iconomiei Tale înţeles-am lucrurile Tale şi am 
prea slăvit Dumnezeirea Ta. 

Stih: Sfinte părinte Porfirie, roagă-te lui Dumnezeu pentru noi. 


Celor cu cugetele deşarte vestind pe Cuvântul a fi întocmai lucrător cu Tatăl, i-ai 
atras la dreapta credinţă şi i-ai dăruit Dumnezeului tuturor. 


Stih: Sfinte părinte Porfirie, roagă-te lui Dumnezeu pentru noi. 


Cu suflări de viaţă ai înviat pe aceea ce era aproape de ceasul cel de pe urmă, spre 
a doua naştere a ei şi a multora, prea sfințite Porfirie. 


Slavă Tatălui şi Fiului şi Sfântului Duh. 


Cu rugăciuni de toată noaptea şi cu stări în picioare de toată ziua, ţi-ai făcut inima 
sălaş Dumnezeului tuturor, prea cuvioase. 


Şi acum şi pururea şi în vecii vecilor. Amin (a Născătoarei). 


Fiind eu cu totul omorât, m-ai înviat din nou, Preacurată, ca ceea ce ai născut Viaţa 
cea ipostatnică, pe Fiul şi Cuvântul Tatălui. 


Cântarea a 5-a 


Irmos: Luminează-ne pe noi, Doamne cu poruncile Tale şi cu braţul Tău cel înalt, 
pacea Ta dă-ne-o nouă, lubitorule de oameni. 


Stih: Sfinte părinte Porfirie, roagă-te lui Dumnezeu pentru noi. 


Tăind din rădăcină ghimpii cei iubitori de plăceri, ai rodit spicul dreptei credinţe, 
jerarhe prea cinstite. 


Stih: Sfinte părinte Porfirie, roagă-te lui Dumnezeu pentru noi. 


Cu ploile rugăciunilor tale ai deschis cerurile, înţeleptule şi ai împărţit ploaie pe 
pământ, înecând neghinele ereticilor. 


Slavă Tatălui şi Fiului şi Sfântului Duh. 


Cu ajutorul Dumnezeiescului Duh ai îndreptat tot poporul şi cetatea la limanul vie- 
ţii, scăpând-o din viforul necunoştinţei de Dumnezeu. 

Şi acum şi pururea şi în vecii vecilor. Amin (a Născătoarei). 


Numai pe tine te-a ales Ziditorul, din toate neamurile şi ne-a zidit pe noi din nou, 
locuind întru tine, Născătoare de Dumnezeu, pururea Fecioară. 


Cântarea a 6-a 

Irmos: Rugăciunea mea voi înălța ... 

Stih: Sfinte părinte Porfirie, roagă-te lui Dumnezeu pentru noi. 

La dorirea cea adevărată ai ajuns, înfrângându-ţi patimile, prin postire; şi bucurân- 
du-te, te-ai apropiat de Dumnezeu şi stai înaintea doririi celei desăvârşite, prea feri- 
cite Porfirie, dreptarul cel desăvârşit al ierarhilor şi al păstorilor. 

Stih: Sfinte părinte Porfirie, roagă-te lui Dumnezeu pentru noi. 

Pricepându-ţi frumuseţea sufletului, ţi s-a arătat pe cruce întins Cel ce a fost înălţat 
pe dânsa, de a Sa bunăvoie şi paza ei a dat-o în mâna ta, arătându-ţi ţie şi dragostea 
şi unirea cea desăvârşită către dânsa. 

Slavă Tatălui şi Fiului şi Sfântului Duh. 

Ca unul ce te-ai îmbogăţit cu credinţa verhovnicului apostol Petru, grăitorule de ce- 
le dumnezeieşti, cu cuvântul tău cel pătrunzător de dreaptă credinţă ai nimicit pe 
femeia cea făcătoare de rău, care semăna cu viclenie învăţăturile lui Manent, cele 
aducătoare de stricăciune. 

Şi acum şi pururea şi în vecii vecilor. Amin (a Născătoarei). 

Cel întâi-zidit fiind omorât şi supus stricăciunii, l-ai adus la nestricăciune, născând 
tu, Fecioară Marie, pe Omorâtorul morţii; şi Intrupând pe Dumnezeu ai arătat cere- 
şti pe pământeni. 

Irmosul: Rugăciunea mea voi înălța către Domnul şi Lui voi spune mâhnirile me- 
le; că sufletul meu s-a umplut de răutăţi şi viaţa mea s-a apropiat de iad. Dar ca lo- 


na mă rog: Dumnezeule, din stricăciune scoate-mă. 


Condac, glasul al 4-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Cu prea sfințitele tale obiceiuri fiind înfrumusețat, cu haina arhieriei te-ai luminat, 
prea fericite de Dumnezeu insuflate, Sfinte ierarhe Porfirie şi cu înălțările tămă- 
duirilor eşti împodobit, rugându-te neîncetat pentru noi toţi. 


Cântarea a 7-a 


Irmos: Tinerii iudei au călcat în cuptor văpaia cu îndrăzneală şi focul în rouă l-au 
schimbat, strigând: Binecuvântat eşti Doamne Dumnezeule, în veci! 


Stih: Sfinte părinte Porfirie, roagă-te lui Dumnezeu pentru noi. 


Păstorind mieii la păşunea adevărului, ca un miel te-ai adus Păstorului Hristos, 
părinte Porfirie, strigând: Binecuvântat eşti Doamne Dumnezeule, în veci! 


Stih: Sfinte părinte Porfirie, roagă-te lui Dumnezeu pentru noi. 

lisus Hristos îţi dă ţie daruri pentru ostenelile tale, aşezându-te în Locaşurile cele 
nestricate, prea fericite Porfirie, cel ce strigai: Binecuvântat eşti Doamne Dumne- 
zeule, în veci! 


Slavă Tatălui şi Fiului şi Sfântului Duh. 


Cu minuni şi cu semne multe a împodobit Hristos viaţa ta, de trei ori fericite Por- 
firie, după care dorind, strigai: Binecuvântat eşti Doamne Dumnezeule, în veci! 


Şi acum şi pururea şi în vecii vecilor. Amin (a Născătoarei). 

Indură-te de mă izbăveşte, Fecioară, care ai născut pe Indurătorul Dumnezeu Cu- 
vântul; şi cu lumina cea de la tine luminează-mă, ca să strig: Binecuvântat este Ro- 
dul pântecelui tău, Preacurată. 

Cântarea a 8-a 


Irmos: Tinerii cei de Dumnezeu grăitori... 


Stih: Sfinte părinte Porfirie, roagă-te lui Dumnezeu pentru noi. 

Cu cuvântul tău cel înţelept s-a surpat meşteşugitorul răutăţii; iar inimile credin- 
cioşilor cu osârdie s-au veselit, sfințite propovăduitorule, prea fericite. 


Stih: Sfinte părinte Porfirie, roagă-te lui Dumnezeu pentru noi. 

Împreună cu adunarea părinţilor eşti aşezat şi împreună cu duhurile cuvioşilor te 
veseleşti, părinte fericite, strigând: Binecuvântaţi toate lucrurile Domnului pe Do- 
mnul. 


Stih: Sfinte părinte Porfirie, roagă-te lui Dumnezeu pentru noi. 


Surpând la pământ altarele demonilor, ai zidit biserici lui Dumnezeu, întru care 
mulţime de cuvioşi cântă: Binecuvântaţi toate lucrurile Domnului pe Domnul. 


Binecuvântăm pe Tatăl şi pe Fiul şi pe Sfântul Duh, Domnul. 


Cu faptele tale cele bune, mohorând haina cea împărătească, cuvioase şi cu dânsa 
ca un preot împodobindu-te, dănţuieşti întru Impărăţiile cele de sus, fericite. 


Şi acum şi pururea şi în vecii vecilor. Amin (a Născătoarei). 


Ca una ce eşti mai presus de toate făpturile şi mai desfătată decât Cerurile, Maică 
Fecioară, te-a iubit Fiul tău şi din tine a luat Trup. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Tinerii cei de Dumnezeu grăitori în cuptor împreună focul şi văpaia călcând-o, au 
săltat strigând: Binecuvântaţi toate lucrurile Domnului pe Domnul. 


Cântarea a 9-a 
Irmos: Înfricoşatu-s-a tot auzul... 


Stih: Sfinte părinte Porfirie, roagă-te lui Dumnezeu pentru noi. 

Cu vetreala crucii, cârmuit fiind de dumnezeiasca mână a Atotţiitorului, ai trecut 
valurile vieţii, cuvioase părinte; şi te-ai odihnit la limanurile vieţii, ajungând la 
Bucuria cea veşnică şi la Desfătarea cea înveselitoare. 


Stih: Sfinte părinte Porfirie, roagă-te lui Dumnezeu pentru noi. 


Ajungând la bătrâneţe plin de zilele Duhului, cuvioase şi îmbrăcându-te cu nepri- 
hănirea ca şi cu o haină şi strălucind de podoaba preoţiei, te-ai mutat la Lumina cea 
neapusă, ca să priveşti cu desfătare pe Domnul. 


Stih: Sfinte părinte Porfirie, roagă-te lui Dumnezeu pentru noi. 


Scoţând cu gura îndulcirea cea dumnezeiască, ai răspuns cuvânt de mântuire, feri- 
cite, care alungă amărăciunea patimilor şi cu dulceaţă duhovnicească veseleşte pe 
toţi, cei ce săvârşesc prăznuirea ta cea de peste an, Sfinte ierarhe Porfirie, de Dum- 
nezeu insuflate. 


Slavă Tatălui şi Fiului şi Sfântului Duh. 


Ca un soare ai cunoscut pe Hristos, care a vorbit cu noi prin Trup părinte; şi lumi- 
nându-ţi ochii sufletului cu strălucirile Lui, te-ai făcut stea cu totul luminoasă, în- 
dumnezeindu-te prin înfiere, sfințite făcătorule de minuni, părinte cuvioase. 


Şi acum şi pururea şi în vecii vecilor. Amin (a Născătoarei). 


lartă-mă, Mântuitorule, cel ce Te-ai Născut şi ai păzit pe Ceea ce Te-a născut 
nestricată după naştere; şi când vei şedea să-mi judeci faptele mele, să treci cu ve- 
derea nelegiuirile şi păcatele mele, ca un Dumnezeu fără de păcat, Milostiv şi lubi- 
tor de oameni. 


Irmosul: Infricoşatu-s-a tot auzul de nespusa lui Dumnezeu pogorâre. Căci Cel 
Preaînalt de voie S-a pogorât până şi la trup, din pântece fecioresc făcându-Se Om. 
Pentru aceea pe prea curata Născătoare de Dumnezeu, credincioşii, o mărim. 


Sedelna, glasul al 4-lea: 
Podobie: Degrab ne întâmpină pe noi mai înainte până ce nu ne robim când 


vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 

dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Fiind întărit pe piatra credinţei, înţeleptule, ai îndrăgit Piatra pe care a văzut-o 
odinioară proorocul Daniel, pe Hristos Dumnezeul nostru. Înălţatu-ţi-ai glasul şi 
gândul către Ziditorul; lovit-ai cu praştia pe vrăjmaşii care îți supărau trupul, 
cinstite părinte Porfirie, întâistătătorul Gazei. 


Sedelna Preasfintei Născătoare de Dumnezeu, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Innoit-ai, prea curată prin dumnezeiasca ta naştere, fiinţa pământenilor, cea ucisă 
de patimi; şi ai sculat pe toţi din moarte, la Viaţa cea nestricăcioasă. Pentru aceasta 
după datorie cu credinţă te fericim, Fecioară prea slăvită, precum însăţi mai înainte 
al ZIS. 


Sedelna Sfintei Cruci şi a Preasfintei Născătoare de Dumnezeu, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Fecioară cu totul fără de prihană, Maica lui Hristos Dumnezeu, sabie a trecut prin 
sfântul tău suflet, când ai văzut Răstignit de voie pe Fiul şi Dumnezeul tău. Pe 
Acela, Binecuvântată, nu înceta a-L ruga să ne dăruiască nouă iertare de greşeli. 

Acatistul Sfântului ierarh Porfirie, episcopul Gazei 


Rugăciunile începătoare 


În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 

Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Acatistul Sfântului ierarh Porfirie, episcopul Gazei - 26 februarie - slujitor Dani: 
https://www.youtube.com/watch?v=pOQRa_HwFD68 


Ro 2% 


Troparul Sfântului ierarh Porfirie, episcopul Gazei, glasul al 4-lea: Îndreptător 
credinţei și chip blândeţilor, învăţător înfrânării te-a arătat pe tine turmei tale ade- 
vărul lucrurilor. Pentru aceasta ai câștigat cu smerenia cele înalte, cu sărăcia cele 
bogate, părinte ierarhe Porfirie, roagă pe Hristos Dumnezeu să mântuiască sufletele 
noastre. 

&&& 


Condacul 1 

Apărătorului credinţei dreptslăvitorilor și cinstitului păzitor al lemnului Sfintei 
Cruci a Mântuitorului; celui ce a luat de la Domnul darul de a face minuni, cu sme- 
renie să-i cântăm: Bucură-te, Sfinte ierarhe Porfirie, luminătorule al Gazei! 


Icosul 1 

Îngerul Sfatului celui mare, Domnul nostru lisus Hristos, te-a chemat pe tine în 
rândul îngerilor, îmbrăcându-te din tinereţe cu haina cea luminoasă şi încunu- 
nându-te cu cununa pustniciei. Pentru aceasta, toţi într-un glas te lăudăm aşa: 

Bucură-te, că din tinereţe ai trăit în feciorie; 

Bucură-te, cel asemenea îngerilor și arhanghelilor în curăţie; 
Bucură-te, căci cu sfințenia ta covârşeşti pe puteri şi serafimi; 
Bucură-te, că iubeşti pe Domnul ca înflăcărații heruvimi; 

Bucură-te, că pentru Dânsul toate le-ai lepădat; 

Bucură-te, că Împărăţia cerurilor o ai câştigat; 

Bucură-te, că întâi bogăţia lumii ai urât-o; 

Bucură-te, cel ce averea celor săraci ai împărțit-o; 

Bucură-te, că pustniceşte mult timp ai petrecut; 

Bucură-te, teologule neîntrecut; 

Bucură-te, că sfintele locuri vizitai neîncetat; 

Bucură-te, al fiilor tăi rugător nestrămutat,; 

Bucură-te, Sfinte ierarhe Porfirie, luminătorule al Gazei! 

Condacul al 2-lea 

Știindu-se dator Domnului, trimis-a sfântul pe ucenicul său Marcu să împartă toa- 
tă averea sa săracilor, celor ce cântă cu mulțumire Domnului: Aliluia! 


Icosul al 2-lea 

Înțelegerea vedeniei celei înfricoşătoare a priceput-o sfântul când i s-a încredințat a 
păzi Crucea cea de viață dătătoare; pentru aceasta îi strigăm: 
Bucură-te, prea sfinţite, cel ce crucea Domnului ai primit a o păzi; 
Bucură-te, că lângă dânsa ai slujit în fiecare zi; 

Bucură-te, ghiveci de aur al Lemnului Vieţii; 

Bucură-te, sfinte ce cu puterea crucii ai înviat morţii; 

Bucură-te, că şi îngerii împreună cu tine crucea slăveau; 
Bucură-te, că fiii tăi a purta crucea nu se fereau; 

Bucură-te, cel ce pe demoni cu puterea crucii i-ai alungat; 
Bucură-te, că gazenii mult te-au lăudat; 

Bucură-te, că pe ucenicii tăi bine i-ai povăţuit; 

Bucură-te, că a risipi temple păgâne te-ai ostenit; 

Bucură-te, păstor blând ce ai slujit aproape de oi; 

Bucură-te, acum şi te roagă pentru noi; 

Bucură-te, Sfinte ierarhe Porfirie, luminătorule al Gazei! 


Condacul al 3-lea 
Puterea Celui de Sus degrabă te-a vindecat și tâlharul de pe cruce la Domnul te-a 


chemat, iar tu, părinte, cu glas mare mulțumind, ai strigat: Aliluia! 


Icosul al 3-lea 

Având Porfirie râvnă dumnezeiască, ierarh al Domnului a fost ales în Gaza şi cu 
putere mare de la Hristos mulți idoli a dărâmat, pentru care îl lăudăm aşa: 
Bucură-te, ciocan ce pe idoli ai dărâmat; 

Bucură-te, că Gaza de falşii zei o ai eliberat; 

Bucură-te, înțelepte ce cu tăria-ţi pe Veliar l-ai alungat; 

Bucură-te, că templele lui la pământ le-ai surpat; 

Bucură-te, cel ce cu smerenie pentru Ortodoxie ai luptat; 

Bucură-te, isihastule, ce numele Domnului ai chemat; 

Bucură-te, doctor al sufletului şi taumaturg al trupului; 

Bucură-te, cel ce cu aprinsă dragoste i-ai slujit lui Dumnezeu; 

Bucură-te, că pe cel rău schingiuit l-ai vindecat; 

Bucură-te, că pe păgâni şi pe iudei i-ai catehizat; 

Bucură-te, în altar împreună cu marii dascăli slujitor; 

Bucură-te, al nostru către Hristos mijlocitor; 

Bucură-te, Sfinte ierarhe Porfirie, luminătorule al Gazei! 


Condacul al 4-lea 

Vifor de gânduri spurcate având păgânii, pe Varuh de moarte l-au bătut şi turma 
cea mică rău au prigonit-o, însă tu, Porfirie, în Hristos punându-ţi nădejdea, neîn- 
cetat îi îndemnai pe ai tăi fu a striga: Aliluia! 


Icosul al 4-lea 

Auzit-a împăratul cererea ta ce i-a fost trimisă prin diaconul tău, însă nepriceputul 
nu s-a silit a o împlini, căci nu ştia să strige: 

Bucură-te, că ai îndreptat pe poporul ce cugeta rău; 
Bucură-te, că l-ai trimis la împărat pe diaconul tău; 
Bucură-te, că i-ai arătat împăratului durerea ta; 

Bucură-te, că acesta cu greu a plinit cererea ta; 

Bucură-te, că Ilarie a fost trimis să dărâme templele idoleşti; 
Bucură-te, că el a nimicit cele prea drăcești; 

Bucură-te, că mulți zei ai dărâmat; 

Bucură-te, că mulți pe Hristos prin tine L-au aflat; 
Bucură-te, că marele Hrisostom te-a întărit; 

Bucură-te, că dânsul împreună cu tine a călătorit; 

Bucură-te, că prin tine Ortodoxia înfloreşte; 

Bucură-te, şi pe credincioşi îi veseleşte; 

Bucură-te, Sfinte ierarhe Porfirie, luminătorule al Gazei! 


Condacul al 5-lea 

Steaua ce odinioară povăţuise pe magi te-a condus, cu cererea ta, sfințite, la împă- 
ratul Arcadie, care prin minuni a fost întors către Domnul, căruia li strigăm: Ali- 
luia! 


Icosul al 5-lea 

Văzut-au toţi, Sfinte ierarhe Porfirie, împlinindu-se ceea ce mai înainte ai văzut de- 
spre pruncul împăratului şi au început toţi a te ferici aşa: 
Bucură-te, al viei-Hristos lucrătorule; 

Bucură-te, înainte-văzătorule şi de minuni făcătorule; 
Bucură-te, că împărăteasa mult te-a cinstit; 

Bucură-te, că bani pentru a zidi biserici ai primit; 
Bucură-te, că a împăratului curte cu minunile tale ai uimit; 
Bucură-te, că în Gaza cu stâlpări duhovniceşti ai fost primit; 
Bucură-te, al elinilor şi iudeilor dascăl desăvârșit; 
Bucură-te, că lumina lui Hristos în tine neîncetat a strălucit; 
Bucură-te, arhanghel în trup pământesc; 

Bucură-te, floare cu miros ceresc; 

Bucură-te, că cele dumnezeiești neîncetat cugetai; 
Bucură-te, povăţuitor al nostru spre Rai; 

Bucură-te, Sfinte ierarhe Porfirie, luminătorule al Gazei! 


Condacul al 6-lea 

Mărturisitori şi purtători de Dumnezeu fiind toți ucenicii tăi, urmându-te cu dra- 
goste, drept slujeau Domnului şi acum cu tine, în locaşurile Raiului, neîncetat stri- 
gă: Aliluia! 


Icosul al 6-lea 

Strălucind în Gaza, tu, înțelepte Porfirie, gonit-ai toţi idolii păgânilor. Că aceştia, 
nerăbdând tăria Mântuitorului, una cu pământul s-au făcut, iar cei izbăviţi prin tine 
îți strigă ție, sfinte: 

Bucură-te, al credincioșilor sprijin şi tărie; 

Bucură-te, izvor de Ortodoxie; 

Bucură-te, al Sfintei Legi păzitor; 

Bucură-te, al Adevărului- Hristos propovăduitor; 

Bucură-te, arhiereule cu veșmânt sângeriu; 

Bucură-te, din Strugurele Vieţii vin porfiriu; 

Bucură-te, că pe Manent l-ai lăsat ca pe un mut; 

Bucură-te, că în pustie ca Înaintemergătorul ai petrecut; 

Bucură-te, că ai tăi ucenici ca pe Hristos te-au urmat; 

Bucură-te, cel ce peste şarpele viclean ai călcat; 

Bucură-te, al săracilor sprijin necontenit; 
Bucură-te, al fulor tăi scut nebiruit; 
Bucură-te, Sfinte ierarhe Porfirie, luminătorule al Gazei! 


Condacul al 7-lea 
Vrând Marcu a urma ţie neîncetat, de tine ca nimeni altul s-a apropiat, şi cu sme- 
renie supunându-ţi-se, se mira de poveţele tale și împreună cu tine cânta: Aliluia! 


Icosul al 7-lea 

Arătat-a ascultare desăvârşită Marcu ucenicul şi pentru aceasta vrednic de hiro- 
tonie fiind, diacon al Celui Preaînalt s-a sfințit şi păstorului său cu mare dragoste 
cânta: 

Bucură-te, armă şi pavăză dreptslăvitoare; 

Bucură-te, gură de teologie grăitoare; 

Bucură-te, că pe Marcu drept l-ai învăţat; 

Bucură-te, că lui părinte blând te-ai arătat; 

Bucură-te, al drumului Crucii următorule; 

Bucură-te, ierarhe prea cinstite şi de minuni făcătorule; 

Bucură-te, că bunătățile pământeşti nu ţi-au trebuit; 

Bucură-te, că atacurile diavoleşti le-ai biruit, 

Bucură-te, bucuria săracilor şi mărirea călugărilor; 

Bucură-te, păzitorul soților şi ocrotitorul copiilor; 

Bucură-te, că te-ai arătat vindecător celor bolnavi; 

Bucură-te, cuvântul celor gângavi; 

Bucură-te, Sfinte ierarhe Porfirie, luminătorule al Gazei! 


Condacul al 8-lea 
Văzând sfântul înainte naşterea pruncului moştenitor, a vestit împărătesei, şi acea- 
sta bucurându-se, multe daruri a împărțit şi a strigat cu glas mare: Aliluia! 


Icosul al 8-lea 

Cu totul a împlinit împărăteasa cele făgăduite sfântului când prunc de parte bărbă- 
tească 1 s-a născut şi a strigat către dânsul: 

Bucură-te, al pântecelui împărătesei binevestitor; 

Bucură-te, cel ce împotriva maniheilor ai fost luptător; 

Bucură-te, că de la împărăteasă ai primit bani să ridici biserici Domnului; 
Bucură-te, că toată viaţa ta ai dat-o Lui; 

Bucură-te, că ai binecuvântat-o pe împărăteasă şi pe fiul ei; 

Bucură-te, că în turma ta au intrat ca nişte miei; 

Bucură-te, că alături pe loan Hrisostom l-ai luat; 

Bucură-te, că acesta împreună cu tine s-a rugat; 

Bucură-te, că închinarea rea gazenii au părăsit; 

Bucură-te, că scrisoare împărătească ce ordona dărâmarea idolilor ai primit; 
Bucură-te, chimwval răsunător al Ortodoxiei; 

Bucură-te, că prin tine Gaza a aflat credinţa ei; 

Bucură-te, Sfinte ierarhe Porfirie, luminătorule al Gazei! 


Condacul al 9-lea 
Toată firea îngerească se minunează de darurile tale, sfinte, căci tu pe toate le-ai 
lepădat şi viaţa Domnului ţi-ai dat-o, căruia Ii cântăm cu tine: Aliluia! 


Icosul al 9-lea 

Pe ritorii cei mult vorbitori, Sfinte ierarhe Porfirie, i-ai biruit ca pe nişte neprice- 
puţi și pe toți i-ai învăţat tainele minunate ale cerului. Mărind pomenirea ta, prea 
lăudate, cu îndrăzneală îți cântăm: 

Bucură-te, pnevmatoforule şi teologule; 

Bucură-te, al crucii sfânt păzitorule, 

Bucură-te, că în cele cereşti acum te desfeți; 

Bucură-te, ajutătorul celor necăjiţi; 

Bucură-te, înțeleptule ritor al Evangheliei; 

Bucură-te, icoană a blândeţii și smereniei; 

Bucură-te, că atacat fiind ai rămas neclintit; 

Bucură-te, că cele călugărești cu sfinţenie le-ai păzit; 

Bucură-te, că dreapta credinţă din pruncie ai aflat-o; 

Bucură-te, cel ce pe Preasfânta mult ai iubit-o; 

Bucură-te, că la dânsa mult te-ai rugat; 

Bucură-te, cel ce pentru Biserică ai luptat; 

Bucură-te, Sfinte ierarhe Porfirie, luminătorule al Gazei! 


Condacul al 10-lea 
Vrând Domnul să mântuiască poporul său, a rânduit arhiereu drept şi smerit, care 
cetatea Gazei spre El a întors-o şi pe toţi i-a învăţat a cânta: Aliluia! 


Icosul al 10-lea 

Zid eşti împotriva idolilor, sfinte, căci opt temple idolești vestite, de tine lovindu- 
se, s-au sfărâmat. De aceasta cutremurându-ne, îţi cântăm: 

Bucură-te, că templul Soarelui l-ai dărâmat; 

Bucură-te, că Venera şi Apolon de tine s-au spăimântat; 

Bucură-te, al lui Leon și al Fortunii surpător; 

Bucură-te, că Proserpina şi Ghecava te-au aflat biruitor; 

Bucură-te, că în sfârşit pe Marnas l-ai năruit; 

Bucură-te, că pruncul cel de şapte ani, insuflat de Duhul, a vorbit; 
Bucură-te, că din gura ta harul ca o lumină a luminat; 

Bucură-te, că în loc spurcat biserica Celui Preaînalt nu ai ridicat; 
Bucură-te, că Biserica mare în alt loc ai înălţat; 

Bucură-te, că pe Cuvântul împreună cu Tatăl stăpânitor L-ai arătat; 
Bucură-te, al Treimii împreună cu toți ierarhii cântător; 

Bucură-te, şi ne fii nouă grabnic-ascultător; 

Bucură-te, Sfinte ierarhe Porfirie, luminătorule al Gazei! 


Condacul al 11-lea 

Împărate Sfinte, de Ţi-am aduce cântări şi psalmi la număr întocmai cu nisipul, ni- 
mic vrednic nu plinim, că suntem nevrednici, ci punem înainte-rugător pentru noi 
pe ierarhul Tău iubit şi cu el Îţi strigăm: Aliluia! 


Icosul al 11-lea 

Făclie ai fost fiilor tăi, părinte, că nu numai de idoli i-ai scăpat, ci şi de boli multe 
şi erezii i-ai izbăvit. Pentru aceasta, laude ţi-au întocmit: 
Bucură-te, al celor trei copii din puț adânc izbăvitor; 
Bucură-te, că a ta rugăciune le-a fost lanţ mântuitor; 
Bucură-te, cel ce ai ruşinat eresul maniheilor; 

Bucură-te, că ai stăruit spre îndreptarea lor; 

Bucură-te, al femeii manihee pedeapsă cruntă; 

Bucură-te, a dumnezeirii icoană sfântă; 

Bucură-te, fulger ce arzi nepăsarea; 

Bucură-te, tunet ce cerți credinţa cea rea; 

Bucură-te, cristelniță prea sfințită; 

Bucură-te, a Bisericii minte desăvârşită; 

Bucură-te, limbă de foc ce dumnezeiește cuvântezi; 
Bucură-te, că pe Gură de Aur aproape urmezi; 

Bucură-te, Sfinte ierarhe Porfirie, luminătorule al Gazei! 


Condacul al 12-lea 
Vrând să dezlege datoriile celor rău datornici, Domnul te-a trimis pe tine în loc de 
diavoli spurcat ca să-l curăţeşti şi să-i înveţi ce cei ce nu ştiu să cânte: Aliluia! 


Icosul al 12-lea 

Cântând prăznuirea ta, te lăudăm, Sfinte ierarhe Porfirie, şi din inimă cu dragoste 
fiască îți cântăm ţie, îndreptătorului nostru: 

Bucură-te, mare ierarh şi învăţător; 

Bucură-te, a Treimii stăpânire arătător; 
Bucură-te, că drept ai slujit Mântuitorului; 
Bucură-te, locuitor vrednic al Edenului; 
Bucură-te, că mulți păgâni ai botezat; 

Bucură-te, că prin tine harul lordanului au aflat; 
Bucură-te, că Domnului sufletul l-ai dat; 
Bucură-te, cel pentru multe osteneli încununat; 
Bucură-te, al Sfintelor Taine tainic slujitor; 
Bucură-te, al lumii fierbinte folositor; 

Bucură-te, iubitorul nevoinţelor aspre; 

Bucură-te, porfiră acoperitoare sufletelor noastre; 
Bucură-te, Sfinte ierarhe Porfirie, luminătorule al Gazei! 


Condacul al 13-lea (de trei ori) 


O, prea minunate şi prea mărite al lui Dumnezeu ierarhe Porfirie, cel ce cu îngerii 
petreci şi cu sfinţii te veselești, roagă-L pe Împăratul Slavei să ne întărească pe noi 
în fapte bune, să surpe toţi idolii din vieţile noastre şi se mântuiască pe noi, ca îm- 
preună cu tine în vecii vecilor să cântăm: Aliluia! 


Apoi se zice iarăşi: 


Icosul 1 

Îngerul Sfatului celui mare, Domnul nostru lisus Hristos, te-a chemat pe tine în 
rândul îngerilor, îmbrăcându-te din tinereţe cu haina cea luminoasă şi încununân- 
du-te cu cununa pustniciei. Pentru aceasta, toți într-un glas te lăudăm așa: 
Bucură-te, că din tinereţe ai trăit în feciorie; 

Bucură-te, cel asemenea îngerilor și arhanghelilor în curăţie; 

Bucură-te, căci cu sfințenia ta covârşeşti pe puteri și serafimi; 

Bucură-te, că iubeşti pe Domnul ca înflăcărații heruvimi; 

Bucură-te, că pentru Dânsul toate le-ai lepădat; 

Bucură-te, că Împărăţia cerurilor o ai câştigat; 

Bucură-te, că întâi bogăţia lumii ai urât-o; 

Bucură-te, cel ce averea celor săraci ai împărțit-o; 

Bucură-te, că pustniceşte mult timp ai petrecut; 

Bucură-te, teologule neîntrecut; 

Bucură-te, că sfintele locuri vizitai neîncetat; 

Bucură-te, al fiilor tăi rugător nestrămutat,; 

Bucură-te, Sfinte ierarhe Porfirie, luminătorule al Gazei! 

Condacul 1 

Apărătorului credinței dreptslăvitorilor şi cinstitului păzitor al lemnului Sfintei 
Cruci a Mântuitorului; celui ce a luat de la Domnul darul de a face minuni, cu sme- 
renie să-i cântăm: Bucură-te, Sfinte ierarhe Porfirie, luminătorule al Gazei! 


ȘI această: 
Rugăciune către Sfântul ierarh Porfirie, episcopul Gazei 


O, prea bunule părinte Porfirie, cel ce cerți duhurile necurate şi dărâmi idolii ace- 
stei lumi răzvrătite, noi, smeriții și păcătoşii robii tăi, alergăm la al tău sprijin şi la 
al tău ajutor şi cu credinţă te rugăm: depărtează de la noi toată lucrarea viclenilor 
demoni şi ne mântuieşte de dânşii cu rugăciunile tale. Depărtează de la noi toată 
moleșeala trupului şi adormirea sufletului. Îndreptează-ne pe noi pe căi drepte, ca 
să păzim poruncile ce ni s-au dat nouă şi să mărturisim credinţa dreaptă şi adevă- 
rată, precum tu însuţi ai făcut-o. Precum pe femeia manihee rău ai pedepsit-o, tri- 
mite toate duhurile necurate în locuri pustii, departe de oameni şi de vieţuitoarele 
lui Dumnezeu. Adu-ţi aminte, sfinte, de cei ce te cinstesc cu dragoste şi de toţi 
dreptslăvitorii creştini şi cere de la Mântuitorul Hristos mare milă pentru sufletele 
noastre. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului ierarh Porfirie, episcopul Gazei şi 
ale tuturor Sfinților, miluieşte-ne şi ne mântuieşte pe noi. Amin! 

Rugăciuni către Sfântul ierarh Porfirie, episcopul Gazei 


Sfântul Porfirie s-a născut în oraşul Tesalonic, din părinţi înstăriți. La vârsta de 25 
de ani, a lepădat grija lumească şi s-a retras în pustia Egiptului, unde a fost tuns în 
monahism. După cinci ani de vieţuire la o mănăstire din Egipt, Porfirie a ajuns la 
Ierusalim. 


Acolo, a fost hirotonit preot de către Pravliu, patriarhul Ierusalimului şi 1 s-a încre- 
dinţat spre pază cinstitul lemn al Crucii lui Hristos. 


După un timp, Dumnezeu 1 s-a descoperit, spunându-i: „Dă-mi Mie visteria - adică 
lemnul Crucii - pe care am adus-o la tine, pentru că voiesc să te însoțesc cu o mi- 
reasă cu adevărat săracă. lar tu, luând-o, s-o împodobeşti, ca să-şi uite sărăcia cea 
dintâi”. 


Era chemarea sa la treapta de episcop în cetatea Gaza, un loc cu multe altare pă- 
gâne. Până la Sfântul Porfirie, nimeni nu a putut să curețe cetatea Gaza de păgâ- 
nism. 


Auzind că vine Porfire în ţinutul lor, păgânii din Gaza i-au pus spini şi gunoi, au 
săpat gropi, au făcut fum necurat, ca să-l întoarcă din cale. Tot ce se întâmpla rău 
în cetate era pus pe seama venirii sale. Sfântul însă le răspundea prin minuni. 

Porfirie a cerut ajutor de la împăratul Constantinopolului şi de la Sfântul loan Gură 
de Aur, ca să risipească templele păgâne. Împărăteasa Eudoxia i-a trimis atunci 
bani ca să ridice o biserică. 


Porfirie a distrus cele opt temple idoleşti vestite din Gaza, închinate Soarelui, Ve- 
nerei, lui Apolo, Proserpinei, Ghecavei, lui leron, Fortunei şi lui Marnas, iar în lo- 
cul unui altar dedicat zeilor a construit o biserică. 


Aşa a umplut Sfântul Porfirie cetatea Gaza de slavă dumnezeiască, trecând la cele 
veşnice în anul 420 d.H. 


Rugăciune către Sfântul ierarh Porfirie, episcopul Gazei te fereşte de rău 


O, prea bunule părinte Porfirie, cel ce cerți duhurile necurate şi dărâmi idolii ace- 
stei lumi răzvrătite, noi, smeriţii și păcătoşii robii tăi, alergăm la al tău sprijin şi la 
al tău ajutor şi cu credinţă te rugăm: depărtează de la noi toată lucrarea viclenilor 
demoni şi ne mântuieşte de dânșii cu rugăciunile tale. Depărtează de la noi toată 
moleșeala trupului şi adormirea sufletului. Îndreptează-ne pe noi pe căi drepte, ca 
să păzim poruncile ce ni s-au dat nouă şi să mărturisim credinţa dreaptă şi adevă- 
rată, precum tu însuţi ai făcut-o. Precum pe femeia manihee rău ai pedepsit-o, tri- 
mite toate duhurile necurate în locuri pustii, departe de oameni şi de viețuitoarele 
lui Dumnezeu. Adu-ţi aminte, sfinte, de cei ce te cinstesc cu dragoste şi de toţi 
dreptslăvitorii creştini şi cere de la Mântuitorul Hristos mare milă pentru sufletele 
noastre. Amin. 


Rugăciune către Mântuitorul lisus Hristos pentru ieşirea din necazuri 


Doamne lisuse Hristoase, Fiule al lui Dumnezeu, nu suntem vrednici de milele 
Tale, dar îndrăznim să Te rugăm să primeşti şi puţina noastră rugăciune, precum ai 
primit oarecând cei doi bani ai văduvei şi să alungi de la noi tulburarea care ne-a 
cuprins. Doamne, viforul necazurilor se ridică asupra noastră şi au intrat ape până 
la sufletele noastre, dar întru Tine este toată nădejdea noastră! Tu cunoşti pricina 
răului care ne apasă. La Tine perii capetelor noastre sunt numărați. La Tine scăpăm 
şi pe Tine te rugăm să depărtezi de la noi orice rău pierzător de suflet şi să ne ajuţi 
să biruim toate ispitele care ne învăluie! Tu eşti întărirea, scăparea şi Izbăvitorul 
nostru, Hristoase Dumnezeule şi Ţie Slavă şi mulțumire pentru toate Îţi înălțăm, 
acum şi pururea şi în vecii vecilor, Amin! 


Sursa: 
https://ortodoxia.me/rugaciune-catre-sfantul-ierarh-porfirie-episcopul-gazei/ 

Imnografie 


Condacul Sfântului ierarh Porfirie, episcopul Gazei, glasul al 4-lea: Cu prea sfin- 
țitele tale obiceiuri fund înfrumusețat, cu haina arhieriei te-ai luminat, prea fericite 
de Dumnezeu insuflate, Sfinte ierarhe Porfirie şi cu înălțările tămăduirilor eşti îm- 
podobit, rugându-te neîncetat pentru noi toţi. 


Troparul Sfântului ierarh Porfirie, episcopul Gazei, glasul al 4-lea: Îndreptător 
credinţei şi chip blândeţelor, învăţător înfrânârii te-a arătat pe tine, turmei tale, ade- 
vărul lucrurilor. Pentru aceasta ai dobândit cu smerenia cele înalte şi cu sărăcia ce- 
le bogate; părinte ierarhe Porfirie, roagă pe Hristos Dumnezeu să mântuiască sufle- 
tele noastre. 


(Video) Troparul Sfântului ierarh Porfirie, episcopul Gazei - Interpret: Otilia Sime- 
ria: 
https://doxologia.ro/cantari/video-sfantul-ierarh-porfirie-episcopul-gazei-tropar 


Troparul Sfântului ierarh Porfirie, episcopul Gazei (în limba greacă): 


https://doxologia.ro/video/slujbe/alte-slujbe/troparul-sfantului-ierarh-porfirie-episcopul- 
gazei-limba-greaca 

Vieţile Sfinţilor - Viaţa celui între Sfinţi părintele nostru Porfirie, episcopul 
Gazei 


(scrisă de diaconul Marcu, ucenicul său) 


Sfântul sfințit Porfirie, episcopul Gazei - 26 februarie: 
https://www.youtube.com/watch?yv=mZOhSFR8RyA 


ie e ste 


Gaza este o cetate în Palestina, aproape de latura Egiptului, care de demult a fost 
dată moştenire fulor lui Israil, din seminția luda; apoi a fost stăpânită de filisteni. 
De la dânsa luase odată Samson pe umeri porțile cele încuiate. Acea cetate era pli- 
nă de păgânătatea închinătorilor la idoli, deşi se întrupase Hristos Dumnezeul 
nostru şi era luminată în parte cu sfânta credință de Sfinţii apostoli şi cu propo- 
văduirea episcopilor care au fost după dânşii. 


Însă cea mai mare parte a ei rătăcea în întunericul închinării idoleşti, închinându-se 
unui chip cioplit, numit Marnas, precum şi Venerei şi altor necuraţi zei elini. De 
multe ori s-a vărsat într-însa sânge creştinesc, mai ales în vremea urâtorului de 
Dumnezeu, împăratul lulian apostatul. Pentru că atunci pe toţi preoţii şi călugării şi 
pe fecioarele cele sfinţite lui Dumnezeu cu nemilostivire i-au ucis necredincioşii. O 
tiranie şi păgânătate ca aceasta se săvârşea în cetatea Gazei care avea într-însa atât 
popor, încât nimeni nu putea s-o curețe şi s-o lumineze desăvârşit cu sfânta cre- 
dinţă, până la Sfântul Porfirie, episcopul pentru care ne este cuvântul. 

Acesta a întărit-o desăvârşit, pe toţi idolii i-a sfărâmat şi a ridicat biserică în mijlo- 
cul cetăţii şi a câştigat lui Dumnezeu toată Gaza, cu mare osteneală, precum va ară- 
ta povestirea de faţă. 


Sfântul Porfirie era de neam din Tesalonic, fiu de părinți bogaţi care lăsând casa 
tatălui său, fraţii şi bogăţia şi fiind de 25 de ani, a mers mai întâi în Egipt, apoi a 
mers la schit, unde a luat asupră-şi îmbrăcămintea monahicească şi viaţa cea pust- 
nicească. După aceea, petrecând cu sfinții părinţi în schit cinci ani, a mers la leru- 
salim şi, închinându-se făcătoarei de viaţă Cruci şi Mormântului lui Hristos, toate 
sfintele locuri înconjurându-le, s-a dus în părțile Iordanului şi într-o peşteră mare 
sălăşluindu-se, vieţuia după Dumnezeu cu post şi cu rugăciune neîncetată. 


Acolo vieţuind cinci ani, a căzut în boală şi a rugat pe unul din cunoscuţi să-l ducă 
la Ierusalim, fiind bolnav şi neputând să meargă singur. lar la Ierusalim închinân- 
du-se în toate zilele, deşi bolnav, înconjura sfintele locuri şi când nu putea să mear- 
gă cu picioarele de slăbiciune, se târa pe genunchi; însă nici o zi n-a lăsat ca să nu 
meargă la sfânta biserică a Învierii lui Hristos şi la Sfânta Cruce. 


Văzându-l un monah tânăr, anume Marcu - care mai pe urmă a fost scriitorul vieţii 
sale - ostenindu-se astfel în boală să în toate zilele, a început a-i sluji pentru 
Dumnezeu şi a fost trimis de dânsul cu scrisoare la Tesalonic ca să împartă între 
fraţii cei mai tineri averea sa, care îi rămăsese după părinţi, iar partea lui să 1-0 adu- 
că ca să o împartă la săraci. 


Acela, ducându-se, a împărțit precum se cădea, iar partea lui Porfirie a vândut-o 
pentru trei mii de galbeni. Şi i-a venit lui 1400 de galbeni, iar hainele şi argintul pe 
toate le-a adus Marcu cu credinţă lui Porfirie, pe care l-a găsit sănătos la Ierusalim; 
dar el, luându-le le-a împărţit îndată săracilor şi mănăstirilor celor scăpătate, iar el 
a rămas sărac. 


SER aie 2 
In ce chip fericitul s-a făcut sănătos i-a spus lui Marcu astfel: "Fiind eu la prive- 
gherea de Duminică cea din toată noaptea, în biserica cea mare, am căzut bolnav şi 
neputând răbda, am mers şi m-am culcat lingă Golgota. 


De durere mare eram ca într-o vedenie, privind pe Mântuitorul nostru pironit pe 
Cruce şi era spânzurat un tâlhar cu EI, pe altă cruce. 

Apoi am început a striga, zicând: "Pomeneşte-mă, Doa-mne, când vei veni întru 
împărăţia Ta”. 


lar Mântuitorul a zis către tâlhar: "Pogoară-te de pe cruce şi-l vindecă de durerile 
trupeşti, precum şi Eu te-am vindecat de cele sufleteşti”. 


Iar tâlharul, pogorându-se de pe cruce la mine, m-a cuprins şi m-a sărutat, apoi m-a 
ridicat de la pământ, zicându-mi: "Vino la Mântuitorul!". 


Apropiindu-mă eu de Domnul, l-am văzut pogorât de pe cruce, grăind cu mine: 
"Primeşte lemnul acesta şi-l păzeşte". 


Iar eu, primindu-l, am început a purta Crucea lui Hristos şi venindu-mi în fire, m- 
am făcut sănătos, ca şi cum n-aş fi fost niciodată bolnav”. 


&&& 


După aceasta, netrecând mult timp, fericitul Porfirie a fost hirotonit preot de 
patriarhul Ierusalimului şi i s-a încredinţat lui spre pază cinstitul lemn al făcătoare 
de viaţă Cruci a lui Hristos, care era încuiat deosebit în raclă de aur. Altă parte a 
Crucii era dusă în Constantinopol, la împărăteasa Elena. Aşa s-a împlinit vedenia 
lui Porfirie, că a văzut pe Domnul dându-i Crucea să o păzească. 


Cuviosul Porfirie, vieţuind în rânduiala preoţiei trei ani, episcopul cetății Gaza, 
care se numea Enea, a murit; şi au mers cei credincioşi din Gaza cu clericii în 
Cezareea Palestinei, la mitropolitul loan, sub care era supusă Gaza, rugându-l să le 
dea episcop, ca să poată a se împotrivi cu cuvântul şi cu lucrul închinătorilor de 
idoli, care erau mulți în cetate şi toți mai marii cetăţii aceleia erau păgâni. 


Ar Dr De De De de De Dr Dr De De De Dr De dr De de De e de dr fr A A 


Xp PP IP IP 3 E II II II 2 2 E E E E E XX 


De De de De Dr dr de De De De De Dr Dr De De De dr De dr Dr De de de dr dr d 


Xp XP XP IP 3 IP E 2 E 30 E 3 2 2 2 2 e 30 E IE IE 2 E XX 


Mitropolitul loan, poruncind tuturor să postească, se ruga lui Dumnezeu ca să-i 
arate un bărbat vrednic de acel lucru. Și i s-a descoperit în vedenie cuviosul 
Porfirie, preotul Ierusalimului, păzitorul lemnului celui de viaţă făcător. 


Deci, îndată a scris mitropolitul o scrisoare la prea sfințitul Ilarie, patriarhul lerusa- 
limului, rugându-l să-l trimită pe părintele Porfirie, pentru un oarecare lucru. lar 
patriarhul, chemând pe Porfirie şi arătându-i scrisoarea mitropolitului, îi porunci să 
meargă în Cezareea. 


Deci, cuviosul Porfirie mai întâi s-a îndoit, apoi a zis: "Voia Domnului să fie”. 
Și ieşind de la patriarh a zis ucenicului său: "Frate Marcu, să mergem să ne în- 
chinăm Sfintelor locuri şi lemnului celui de viaţă făcător al cinstitei Cruci, că 
acum nu-l vom mai vedea curând, decât numai după mulţi ani”. 


Zis-a ucenicul: "Pentru ce grăieşti aşa, părinte? Pentru că socotesc că nu vei zăbovi 
mai mult de o săptămână”. 

Răspuns-a sfântul: ”În noaptea trecută am văzut pe Mântuitorul zicând către 
mine: "Dă-mi Mie visteria - adică lemnul Crucii - pe care am adus-o la tine, 
pentru că voiesc să te însoțesc cu o mireasă cu adevărat săracă, însă bună de 
obicei. lar tu, luând-o pe ea, să o împodobeşti, ca să-şi uite sărăcia cea dintâi; 
căci, deşi este săracă, nu este străină, ci soră adevărată îmi este Mie. Însă să te 
fereşti ca având-o pe ea şi rânduind casa, să nu câştigi ceva prin nedreptate sau 
prin jefuire, sau din fărădelege, căci şi pe Mine mă vei mânia şi pe dânsa o vei 
mâhni, pentru că neprimite Sunt ei unele ca acestea, însă să nădăjduieşti şi să nu 
te împuţinezi cu Sufletul, căci toate se vor trimite ţie, chiar de nu te vei aştepta! 
Aceasta mi-a spus mie în vedenie Domnul astă noapte şi mă tem ca nu cumva 
Sarcina păcatelor străine să nu se pună asupra mea, care am mulțime de pă- 
cate". 


Acestea zicându-le către ucenic, a mers şi s-a închinat tuturor locurilor sfinte; apoi 
a luat făcătorul de viaţă lemn al cinstitei Cruci, vărsând multe lacrimi, şi, încuindu- 
| în sicriu, a mers şi a dat cheile prea sfinţitului patriarh. Apoi, luând de la dânsul 
binecuvântare, a plecat spre Cezareia Palestinei, cu ucenicul său Marcu şi cu un alt 
tânăr, Varuh pe care mai înainte l-a luat cuviosul din gunoi, plin de răni şi, 
tămăduindu-l, îl avea că slugă. 


Sosind cuviosul Porfirie în Cezareia, l-a primit cu bucurie şi l-a silit prea 
Sfinţitul mitropolit loan, chiar nevrând, să primească sfinţirea ca episcop al 
cetăţii Gaza. 

Deci plângea cuviosul mult şi era nemângâiat, zicând că el nu este vrednic de o 
treaptă ca aceasta. Apoi s-a înduplecat la voia Domnului; şi hirotonisindu-l 
episcop, l-a trimis la Gaza cu clericii şi cu oamenii din Gaza, a cărui venire o 
aşteptau satele cele ce erau în jurul Gâzei. 


Însă popoarele păgâne, adunându-se dinadins pe calea aceea pe care episcopul 
Porfirie se cădea să meargă, a aşternut-o toată cu spini săpând gropi şi ducând mul- 
țime de gunoi, au făcut fum mare şi necurat. Deci au făcut calea aceea neles- 
nicioasă spre mergere, iar aceasta o făceau din ură către creştini şi din vrajbă către 
Porfirie. 


Atunci au început creştinii, cu episcopul lor Porfirie, să treacă calea aceea cu multă 
nevoie şi osteneală, ferindu-se de gropi, de spini şi de fum, ostenindu-se toată ziua, 
şi au sosit noaptea în cetate. 


Iar în cetate era numai o biserică creştinească şi aceea mică; pentru că şi creştini nu 
erau mulţi iar temple idoleşti mulțime, încât erau şi pe uliţe idoli, iar în mijlocul 
cetăţii era un templu mare şi frums al necuratului Marnas, mai-marele lor zeu, din 
vechime zidit, care înfrumuseţa toată cetatea prin mărimea sa, cu înălțimea şi cu 
prea frumoasă zidire. 


Atunci a început cuviosul Porfirie, luându-și scaunul său, a paşte turma cea mică a 
lui Hristos care era acolo. 

În acel an, în care arhiereul lui Dumnezeu Porfirie a mers în Gaza, s-a întâmplat de 
nu era ploaie, ci secetă mare şi foamete, încât ziceau toţi necuraţii cetăţeni că din 
cauza venirii lui Porfirie în cetate s-au miniat zeii şi au încuiat cerul. lar slujitorii 
idolilor au dat de veste în popor că Marnas, zeul lor, le-ar fi vestit cum că Porfirie 
este pricinuitor de tot răul. Apoi, adunându-se toţi închinătorii de idoli în templu 
lui Marnas cerea să le dea ploaie, pentru că pe acela îl numeau zeul idolilor. Deci, 
au petrecut şapte zile, rugându-se şi cântându-i laude; apoi, ieşind afară din cetate, 
tot n-a plouat. 


După aceasta, adunându-se toţi creştinii cu femeile şi copiii, în număr de 280, pen- 
tru că erau numai atâtea suflete care credeau în Hristos în cetatea Gaza, au rugat pe 
Sfântul Porfirie, episcopul lor, ca să facă sobornicească rugăciune şi să iasă cu cru- 
cile afară din cetate, ca să ceară ploaie de la Dumnezeu, căci acum pe toţi îi supăra 
foametea, dar răbdau şi defăimare şi ocări de la păgâni, pentru acest necaz. 

Sfântul Porfirie, vestindu-le post, a poruncit tuturor ca să se adune de cu seară în 
biserică. Deci, săvârşind privegherea de toată noaptea, a doua zi a făcut Litie, mer- 
gând înainte cu Sfânta Cruce; şi au ieşit oamenii afară din cetate, la o biserică ve- 
che, ce era spre apus, pe care a zidit-o fericitul Asclipie, episcopul, mărturisitorul 
lui Hristos, cel ce a pătimit multe pentru dreapta credinţă. 


De acolo, cu cântări de laude au mers la biserica Sfântului Timotei, unde erau moa- 
ştele altor sfinți mucenici; şi aşa ostenindu-se în rugăciuni la litie, s-au întors în 
cetate în ceasul al nouălea din zi, dar au găsit porțile cetăţii încuiate cu tărie; pentru 
că păgânii, închinătorii de idoli, văzând că ieşiră creştinii afară din cetate cu 
episcopul lor, au încuiat cetatea, nevoind să-i lase înăuntru, şi au stat înaintea por- 
ților două ceasuri şi nu le-au deschis. 


Dumnezeu, însă, văzând răbdarea şi lacrimile robilor săi şi ascultând rugăciunile 
plăcutului său Porfirie, a ridicat un vânt dinspre miazăzi, precum cândva pe vremea 
lui Ilie proorocul, şi a acoperit cerul cu nori de ploaie, fulgerând şi tunând şi, apu- 
nând soarele, a căzut ploaie foarte mare. 


Unii din elini, văzând o minume ca aceasta, au deschis cetatea şi unindu-se cu creş- 
tinii strigau: "Hristos este unicul Dumnezeu adevărat", şi toţi intrară în biserică cu 
bucurie mare. 


Apoi elinii au luat de la episcop sfântul semn şi învățătură spre Botez, pentru că au 
crezut în Hristos. Şi era numărul bărbaţilor 107, femei 35, iar copii 14; apoi, mul- 
țumind lui Dumnezeu, s-au dus pe la casele lor. lar ploaia a fost mare toată noaptea 
aceea, a doua zi şi a treia zi, încât a adăpat pământul din destul şi s-au mai adăugat 
din elini la turma lui Hristos, afară de cei dintâi, încă 127. 


Apoi tot în acelaşi an au venit încă 105 şi, primind toți Sfântul Botez, se sârguiau 
în sfânta credinţă. 


&&& 


Ceilalţi închinători de idoli nu încetau a duşmăni pe Sfântul Porfirie şi a supăra pe 
creştini; căci venind ighemonul în cetate câteodată, îl îndemnau să-i muncească pe 
creştini, dându-i mulțime de aur; aşa că în toate zilele îi chinuiau pe creştini la 
lucrările cetăţii, precum odată egiptenii pe israiliteni. 

lar Sfântul Porfirie, văzând nevoia care se făcea poporului lui Hristos, se mâhnea 
foarte şi neîncetat se ruga lui Dumnezeu cu lacrimi, ziua şi noaptea, ca pe cei rătă- 
ciţi să-i întoarcă la calea cunoaşterii adevărului. 

După aceea, Varuh, sluga sfântului mai sus pomenită, a fost trimis într-un sat apro- 
piat pentru trebuinţa aceasta: "Un oarecare închinător de idoli locuia pământul bi- 
sericesc şi era dator cu chiria pe un an; iar el nevoind să o dea îndată, ci tărăgă- 
nând-o, se împotrivea lui Varuh şi se făcu gâlceava între dânşii. 


Atunci, strângându-se ceilalți închinători de idoli, au bătut pe fericitul Varuh cu be- 
țele până la moarte şi, crezându-l mort, l-au scos afară din sat şi l-au aruncat într-un 
loc pustiu. 


A doua zi, Cornelie, diaconul şi alți doi creştini, trecând pe acolo, l-au aflat pe Va- 
luh zăcând ca mort, neputând nici să vorbească, nici să audă, nici cu ochii să vadă, 
nici să-şi mişte mâinile sau picioarele, ci numai duhul era într-însul şi, luându-l, I- 
au dus în cetate. 


Dar văzând închinătorii la idoli că-l duceau pe Varuh, li s-a părut că duc în cetate 
un mort, deci s-au repezit asupra celor ce duceau şi au început a-i bate, zicându-le; 
"De ce faceţi o urâciune ca aceasta, aducând mortul în cetate - deoarece obiceiul 
gazenilor era ca pe morţi să-i scoată la îngropare afară din cetate - şi luându-l pe 
Varuh, l-au legat de picioare şi-l târau prin cetate; dar diaconul Cornelie alergând, 
a spus Sfântului Porfirie. 


Deci, a venit episcopul cu sârguinţă cu ceilalţi fraţi şi, ajungând la cei ce-l târau, îi 
rugă să înceteze o nemilostivire ca aceea; iar ei au ocărit şi pe episcop. 


Apoi s-a adunat mulţime de popor, care văzând răbdarea şi smerenia episcopului, 
că nu răspunde nimic împotriva ocărâtorilor lui, a început a se gâlcevi cu cei ce do- 
sădeau pe cel mort; şi s-a făcut între dânşii gâlceava, căci punându-şi mâinile unul 
pe altul se băteau şi era tulburare mare. 


lar sfântul episcop cu creştinii, luând pe fericitul Valuh, l-au dus în biserică, fiind 
târziu, şi, văzând că duhul lui este încă într-însul, a început a se îngriji de tămă- 
duirea lui şi toată noaptea aceea s-a rugat lui Dumnezeu cu lacrimi pentru dânsul. 


Apoi bolnavul a deschis ochii şi a vorbit, cerând apă de băut; apoi a început a vorbi 
spunând tot ce s-a întâmplat. 

A doua zi veniră mai-marii cetăţii la biserică cu mulţime de popor şi au zis: "Pentru 
ce aţi adus pe mort în cetate, împotriva legii părinteşti?" 


Și a ieşit la dânşii Sfântul episcop Porfirie, cu toţi cei ce erau cu dânsul; aceştia, 
văzându-l pe episcop, au început a-l ocări şi a-l defăima, apoi, repezindu-se la 
ceilalți care erau cu dânsul, au început a-i bate. 


Și îndată fericitul Varuh, luând putere de la Dumnezeu, s-a sculat degrab, ca şi cum 
niciodată nu bolise, şi luând un ciomag mare, a început a bate şi a prigoni pe po- 
porul cel păgân şi gâlcevitor. 


Iar ei, văzându-l viu, s-au spăimântat cu frică mare, căci credeau că s-a sculat din 
morţi; pe de o parte de frică, iar pe de alta de bătaia cea mare fiind izgoniți, au fu- 
git, călcându-se unul pe altul; şi i-a izgonit Varuh ca Samson pe filisteni, de la 
biserică până la capiştea lui Marnas; apoi din acea vreme toţi paginii se temeau de 
Varuh neîndrăznind nici pe cale a se întâlni cu dânsul. 


lar Sfântul Porfirie, mulţumind lui Dumnezeu de acea grabnică şi neaşteptată 
schimbare a lui Varuh spre sănătate şi de puterea trupească atât de mare, luată de la 
Dumnezeu, a hirotonisit pe Varuh diacon şi împreună cu el şi pe Marcu. 


&&& 


Văzând arhiereul lui Dumnezeu Porfirie necazurile care se făceau în toate zilele 
creştinilor de către necredincioşi, a trimis la Constantinopol pe Marcu, diaconul 
său, la dreptcredinciosul împărat Arcadie, rugându-l să poruncească să se strice 
capiştile idoleşti din Gaza. Apoi a scris şi prea sfințitului loan Gură de Aur, pa- 
triarhul Constantinopolului, cerând ajutor şi mijlocire la împărat. 


Deci a poruncit împăratul să închidă capiştile idoleşti din Gaza, ca să nu se săvâr- 
şească mai mult într-însele necuratele jertfe, dar n-a poruncit a le risipi, ca să nu 
necăjească poporul elin. 


Atunci a venit în Gaza un om împărătesc, cu numele Ilarie, să săvârşească porunca 
împărătească, luând multe ajutoare şi mulţi ostaşi din Azot şi din Ascalon. Apoi, 
arătând gazenilor împărăteasca scrisoare, a închis templele idoleşti şi le-a pecetluit, 
smerind în legături pe cele trei căpetenii ale cetăţii. 

Iar păgânii, adunând mulțime de aur, l-au dus lui Ilarie, omul împărătesc, rugându-l 
să nu închidă unul dintre templele lor care era mai mare, adică acel a lui Marnas, 
care era în mijlocul cetăţii, iar cu celelalte să facă ce vor voi. 


Deci Ilarie, iubind aurul mai mult decât pe Hristos Dumnezeu, le-a lăsat liber tem- 
plul cel mai de frunte a lui Marnas, iar pe cele mai mici le-a închis, sfărâmând 1do- 
lii într-însele. Şi s-a dus iubitorul acela de aur, ca şi cum ar fi îndeplinit porunca 
cea împărătească; căci cu adevărat, numai cu chipul era creştin, iar înăuntru era 
plin de necredinţă elinească şi ajuta elinilor. lar păgânii aveau cel mai mare term- 
plu, a lui Marnas şi nu încetau a face creştinilor supărare. 

În acea vreme s-a întâmplat un lucru minunat, care a adus la credinţă nu puţini 
oameni. O femeie oarecare, slăvită, fiică a unuia din cei mai iubiţi cetăţeni şi soție 
a unui slăvit bărbat care se numea Elia, fiind însărcinată, i-a venit ceasul să nască, 
dar nu putea; şi se înmulţeau durerile ei foarte mult, căci a doua zi mai rău îi era, 
iar în a treia zi şi mai cumplit. 


Deci, aducându-se multe femei fermecătoare şi vrăjitoare, nimic nu puteau să-i aju- 
te şi s-a muncit astfel şapte zile. 


lar bărbatul ei, tatăl şi mama ei şi toate rudeniile aduceau în toate zilele neîncetate 
jertfe şi săvârşeau rugi în templul lui Marnas, pentru dânsa, cerând ajutor de la zeul 
lor; dar nu primeau ajutor, ci mai amară boală şi mai cumplite dureri se aduceau 
celei ce nu putea să nască. Acum toţi deznădăjduiau şi, privind la o muncire ca 
aceea a ei, singuri boleau cu inimile, plângând şi tânguindu-se pentru dânsa şi gân- 
dind la sfârşitul ei. 


Era între dânşii o bătrână creştină. Aceea, alergând la biserică, se ruga cu lacrimi în 
ochi lui Hristos Dumnezeu pentru femeia aceea bolnavă. 


Și văzând-o Sfântul episcop Porfirie plângând, a întrebat-o care este pricina; iar ea, 
căzând la picioarele arhiereului, i-a spus despre toate şi îl rugă să se roage lubi- 
torului de oameni Dumnezeu pentru femeia ce cumplit pătimea. lar arhiereul a tri- 
mis-o iarăşi la bolnavă, învăţând-o ce să facă şi ce să zică. 


Deci mergând bătrâna în casa bolnavei, a strâns toate rudeniile celei bolnave, pe 
părinţi şi pe bărbat, şi a zis către dânşii: "Este aici un doctor bun şi iscusit, acela m- 
a trimis la voi să vă întreb ce veţi da lui, dacă acela va tămădui pe bolnavă?" 

Auzind acestea, părinţii au zis: "De va voi el toate averile noastre, să le ia, numai 
să o vedem vie şi sănătoasă pe fiica cea iubită”. 


La fel zicea şi bărbatul ei, fiind gata să dea toate pentru viaţa şi sănătatea soției lui. 


Grăit-a către dânşii bătrâna: "Ridicaţi-vă mâinile voastre spre înălțime şi vă întăriți 
cuvântul cu jurământ, ca să fie credincioasă făgăduinţa voastră că nu veţi defăima 
pe doctorul acela". 


Iar ei, cu osârdie şi cu lacrimi ridicându-şi mâinile, au zis: "In toate zilele noastre 
vom fi robii lui, numai să tămăduiască pe una născută a noastră, fără de care nu 
putem a mai fi vii. Pentru că ce viaţă şi veselie va fi nouă fără dânsa?". 


Acestea auzindu-le bătrâna, a strigat cu glas mare către cea bolnavă: "Marele arhie- 
reu Porfirie grăieşte ţie aşa: "Te vindecă pe tine lisus Hristos, Fiul lui Dumnezeu 
cel viu; crede întru El şi vie vei fi!" 


Și femeia suspinând, îndată şi-a dat rodul său şi i s-a uşurat durerea. Apoi toţi cei 
ce erau acolo mirându-se, au strigat: "Mare este Dumnezeul creştinilor! Mare este 
Porfirie, arhiereul Lui!" 


lar a doua zi părinţii şi bărbatul femeii aceleia şi toate rudeniile, venind la Sfântul 
Porfirie, au căzut la picioarele lui, cerând botezul lui Hristos. 


lar sfântul, învăţându-i, le-a poruncit să postească şi să vină la sfânta biserică. 
Apoi, nu după multă vreme, 1-a botezat şi pe ei, pe femeia care a născut şi pe prun- 
cul cel născut, pe care l-a chemat Porfirie după numele său, căci era de parte băr- 
bătească. Şi era numărul celor botezați 64. 


&&& 


Înmulţindu-se turma lui Hristos, se înmulţea şi pizma închinătorilor de idoli şi din 
zi în zi chinuiau mai amar pe creştini, îngreunându-i cu neîncetate lucrări ale cetăţii 
ca pe nişte robi, silindu-i la toate cu osteneli şi cu răni. Apoi încă şi prin ţarini şi 
prin grădini le făceau supărări, încât erau credincioşii în mare supărare şi sărăcie şi 
nu aveau de unde plăti cele cerute poporului şi dăjdiile împărăteşti. 


Aceea văzând-o arhiereul lui Dumnezeu Porfirie şi o răutate ca aceea adusă cre- 
dincioşilor de la păgânineputând să o rabde, s-a dus în Cezareea, la fericitul loan, 
mitropolitul său, rugându-l că ori de episcopie să-l facă liber, ori să meargă cu dân- 

sul la Constantinopol, ca să-l roage pe împărat să poruncească să risipească toate 
templele idoleşti şi să îmblânzească sălbăticia elinească. 


Mitropolitul loan a voit ca mai bine să sufere oboseala drumului în vreme de iarnă, 
decât să-l elibereze de episcopie pe Sfântul Porfirie. Suindu-se amândoi într-o co- 
rabie, s-au dus şi, având bună sporire, în zece zile au ajuns la ostrovul Rodos. Aco- 
lo, auzind despre un monah oarecare, care într-un pustiu avea viaţă sihăstrească, 
anume Procopie, bărbat sfânt şi înainte văzător, au mers să-l cerceteze. 


Iar acela, văzând înainte venirea lor şi cunoscând dregătoria lor cea arhierească, i-a 
întâmpinat şi 1-a cinstit. El, înțelegând pricina călătoriei lor, 1-a povăţuit ce trebuie 
să facă la Constantinopol, ca să-şi câştige dorinţa. 

"Alergaţi - le zise - mai întâi la prea sfințitul loan Gură de Aur, că acela vă va ajuta 
cu sfatul său cel bun. Că deşi nu merge acum în palatele cele împărăteşti, fiindcă s- 
a mâniat asupra lui împărăteasa, însă el are prieten pe Amantie eunucul, postelnicul 
împărătesei, bărbat drepteredincios şi îmbunătăţit căruia vă va încredința pe voi şi 
prin mijlocirea căruia veţi câştiga toate. Acela vă va duce la împărat şi cu de- 
amănuntul veţi spune despre nevoia voastră şi să-i proorociți împărătesei că va 
naşte un fiu, care va fi împărat, iar auzind de la voi că este însărcinată, se va bu- 
cura. lată acum este a noua lună de când a zămislit şi vă va face vouă după dorinţa 
voastră”. 


Iar Sfinţii loan şi Porfirie, primind această povăţuire şi adeverire spre lucrul dorit, 
au pornit cu bucurie şi în zece zile au ajuns la Constantinopol. Apoi, precum i-a 
învăţat cuviosul Procopie, mai întâi au mers la sfințitul loan Gură de Aur. lar el i-a 
primit cu cinste şi cu dragoste şi, aflând pricina venirii lor, le-a dat nădejde. 


A doua zi, chemând pe postelnicul împărătesei, Amantie, i-a arătat pe episcopii cei 
ce veneau de la Palestina şi i-a încredinţat lui să aibă grijă de dânşii şi să câştige de 
la împărat ceea ce poftesc. 


lar eunucul, auzind de la sfinţii episcopi toate cele ce spun cu de-amănuntul, ce fel 
de necazuri se fac credincioşilor de către păgâniidin Gaza, a lăcrimat şi, umplându- 
se de dumnezeiască râvnă, a zis: "Nu vă întristaţi, sfinţi părinţi, căci Domnul nostru 
lisus Hristos singur va apăra pe credincioşii robii Săi şi de cei ce le fac strâmbătate 
îi va izbăvi. Deci rugaţi-vă Domnului, iar eu voi spune împărătesei şi nădăjduiesc 
că Dumnezeul tuturor va îndupleca inima ei spre milostivire; iar dimineaţă şi pe 
vol vă voi duce la dânsa veţi spune toate cele ce veţi voi”. Acestea zicându-le 
eunucul către episcopi, s-a dus. 

A doua zi Amantie, postelnicul împărătesei, a chemat pe arhiereii lui Dumnezeu 
Ioan şi Porfirie la împărătescul palat şi i-a dus la împărăteasă. 


lar ea, văzând pe arhierei, a apucat înainte a le zice: "Binecuvântaţi-mă, părinţilor”. 
Iar aceia s-au aplecat ei. 


ŞI şedea împărăteasa pe un pat de aur şi a zis către dânşii: "lertați-mă arhierei lui 
Dumnezeu că nu pot să vă dau cuviincioasa cinste, având sarcină în pântece; căci 
se cădea mie ca înaintea uşii să întâmpin pe sfinţiile voastre; ci vă rugaţi Domnului 
pentru mine, ca să pot naşte cu bunătatea Aceluia pruncul care este în pântecele 
meu”. 

Iar sfinţii părinţi, minunându-se de smerenia ei, au zis: "Cel ce a binecuvântat pân- 
tecele Sarei, al Revecăi şi al Elisabetei, Acela să binecuvânteze şi pântecele tău şi 
rodul cel dintr-însul purtat să-l înfieze”. 


Iar ea, poruncindu-le să şadă, a început a grăi: "Ştiu pentru ce aţi suferit atâta oste- 
neală de călătorie, căci toate mi-a spus Amantie. Şi de voiţi, spuneţi-mi şi voi că să 
ştiu mai bine pentru ce aveţi trebuință”. 


Atunci au spus episcopii toate cele cu de-amănuntul împărătesei, despre necazurile 
ce se fac creştinilor de către închinătorii de idoli şi au rugat-o să dea ajutor celor 
chinuiți. 


lar ea, ascultând cele grăite, le-a zis: "Nu vă mâhniţi, sfinților părinţi, căci nădăj- 
duiesc spre Domnul lisus Hristos, Fiul lui Dumnezeu, că voi ruga pe împărat să 
împlinească cererea voastră, iar acum odihniţi-vă de cale, căci vă văd osteniţi, şi 
rugați-vă lui Dumnezeu pentru mine, ca să ajute mijlocirii mele pentru voi, la 
împărat". 


Acestea zicându-le împărăteasa către sfinţii episcopi şi dându-le aur destul spre 
hrană, i-a liberat cu nădejde. 


Când a venit împăratul la împărăteasă, ea i-a spus lui despre episcopii ce veniseră 
din Palestina şi pentru ce veniseră, cum şi toate răutăţile ce se făceau creştinilor din 
partea închinătorilor de idoli. Apoi l-a rugat să risipească capiştile idoleşti din 
Gaza. 


Impăratul, auzind de aceasta, cu greu îi venea zicând: "Ştiu că cetatea aceea cu ma- 
re osârdie slujeşte idolilor, dar avem trebuinţă de dăjdiile cele multe ce se iau de 
acolo. Deci de vom risipi toate templele zeilor şi-i vom necăji pe oameni, apoi 

înfricoşându-se vor fugi şi se va pustii cetatea, iar noi ne vom lipsi de atâtea dăjdii. 
Oare nu este mai bine să-i smerim pe dânşii câte puţin? Mai întâi să luăm de la 
dânşii începătoria cetăţii, apoi templele lor să le închidem şi să oprim aducerea de 
jertfe idolilor, iar ei, văzându-se smeriţi, vor cunoaşte adevărul şi la noi se vor în- 
toarce”. 


Acestea auzindu-le împărăteasa de la împărat s-a mâhnit foarte şi, lăcrimând, a zis: 
"Singur Hristos Domnul va ajuta robilor săi, adică creştinilor, dacă noi nu voim să 
le ajutăm lor”. 


Această vorbă a împăratului auzind-o postelnicul Amantie, a spus-o sfinților epis- 
COPI. 


Iar a doua zi împărăteasa i-a chemat pe sfinţii episcopi şi le-a zis: "Am spus împă- 
ratului despre voi şi despre toată nevoia şi despre toată cererea voastră, dar nu 
volieşte să mă asculte, socotind că este greu lucru întristarea închinătorilor de idoli 
din Gaza. Însă nu vă mâhniţi, că voind Dumnezeu, nu voi înceta a ruga pe împărat 
până ce el, ascultând, va face voia voastră". lar episcopii auzind, i s-au plecat ei. 


Sfântul Porfirie, aducându-și aminte de profeticele cuvinte ale Sfântului Pro- 
copie, cele despre împărăteasă, a spus: "Osteneşte-te pentru noi stăpână, ca pen- 
tru Hristos, iar El pentru osteneala ta îţi va da un fiu, care va împărăţi înaintea 
ochilor tăi şi mulţi ani va vieţui întru toată buna sporire a împărăției". 


Acestea auzindu-le împărăteasa s-a umplut de bucurie şi s-a luminat la faţă, zicând: 
"Rugaţi-vă pentru mine, o! sfinţilor părinți, ca, precum doriţi, să nasc fiu; şi de va 
fi aşa, vă făgăduiesc că voi împlini toate cele dorite; nu numai cele ce cereţi, ci şi 
cele ce nu le cereţi le voi face, cu ajutorul lui Hristos; apoi în mijlocul cetăţii Gaza 
vol zidi o sfântă biserică; deci mergeţi în pace şi aşteptaţi, rugându-vă pentru mine 
iubitorului de oameni Dumnezeu”. 


După aceasta s-au împlinit zilele ca să nască împărăteasa; şi a născut un prunc 
parte bărbătească, precum sfinții părinți i-au proorocit, şi s-a numit după numele 
bunicului său, Teodosie, căci tatăl împăratului Arcadie era Teodosie, care a 
împărăţit cu Graţian. Şi s-a născut acest al doilea Teodosie în porfiră, care era 
însemnare despre împărăţia lui. Şi a fost mare bucurie a împăratului Arcadie şi la 
toată împărăţia. 


lar împărăteasa a trimis pe Amantie, postelnicul său, la Sfinţii părinți loan şi Por- 
firie, zicând: "Mulţumesc lui Hristos, căci cu sfintele voastre rugăciuni mi-a dăruit 

mie fiu; deci să cereţi de la Domnul, sfinților părinți viaţă şi mulți ani celui născut, 
iar mie smeritei sănătate, ca să împlinesc cele ce am făgăduit vouă". 


După şapte zile a chemat împărăteasa la sine pe arhiereii lui Dumnezeu loan şi 
Porfirie şi 1-a întâmpinat în uşa camerei sale, purtând în mâini pruncul cel de cu- 
rând născut. Apoi şi-a plecat capul la dânşii şi a zis: "Binecuvântaţi-mă, părinților, 
pe mine şi pe fiul meu, pe care mi l-a dăruit Dumnezeu, cu sfintele voastre 
rugăciuni”. 


lar ei au însemnat-o cu semnul crucii; asemenea şi pe pruncul pe care îl ţinea în 
mâinile sale şi au vorbit multe lucruri folositoare. 


Apoi le-a zis împărăteasa: "Oare ştiţi, părinților, ce am gândit să fac pentru a voa- 
stră cerere?" 


Iar Sfântul Porfirie i-a răspuns, zicând: "Pe toate cele ce le-ai gândit stăpână de 
la Dumnezeu le-ai gândit, căci într-aceasta noapte s-a descoperit smereniei mele 
0 vedenie, care era aşa: mi se părea că Stau la Gaza, în capiştea idolească a lui 
Marnas şi a ta înălţime, stând acolo, mi-a dat Sfânta Evanghelie, zicându-mi: 
"Primeşte şi citeşte”. 


Iar eu, luând-o, am deschis-o şi am aflat-o la locul unde Domnul grăieşte către 
Petru: "Tu eşti Petru şi pe această piatră voi zidi Biserica Mea şi porţile iadului 
nu 0 vor birui pe ea". 


Iar tu Stăpână mi-ai zis: "Pace ţie, îmbărbătează-te şi te întăreşte”. 


Iar eu m-am deşteptat şi din aceasta mă încredinţez că Fiul lui Dumnezeu a pus 
în inima ta sfat bun pentru noi”. 


Deci spune, stăpână ce lucru bun ai gândit pentru noi?''. 


lar împărăteasa le-a răspuns: "De va voi Hristos, nu după multe zile, pruncul va 
primi Sfântul Botez; iar voi, mergând, pregătiţi o scrisoare de cerere, în care să 
scrieţi toate câte poftiți şi, când se va aduce pruncul de la Sfântul Botez, să dați 
scrisoarea aceluia ce va duce pe mâini pruncul botezat; iar eu îl voi învăţa ce să 
facă şi nădăjduiesc spre Fiul lui Dumnezeu că toate le va rândui bine după voinţa 
Sa”. 


Ar Dr De De Dr de De Dr De De De e Dr Dr Dr De de De de de dr fr A A 


Xp XP XP XP 3 ID e E 30 IE 3 2 2 2 E E 30 30 30 3 De DE DP E IE IE E E XX 


Te De de De Dr De De De De De De Dr Dr de De De dr De Dr Dr De de de dr dr d 


Xp XP XP IP 3 ID 2 E 30 E 3 2 2 2 2 E 30 E IE IE 2 E E XX 


Deci, ducându-se ei, au pregătit o scrisoare de cerere, scriind într-însa multe, nu 
numai despre sfărâmarea idolilor, risipirea templelor celor necurate, dar şi despre 
uşurarea credincioşilor de lucrări, de dăjdii şi despre începătoria cetăţii şi, în 
sfârşit, să se dea tărie împărătească sfintei Biserici creştine, care era foarte săracă, 
scăpătată şi strâmtorată. Adică să se dea hrană slujitorilor ei şi alte lucruri folo- 
sitoare şi de uşurare creştinilor celor chinuiţi şi scăpătați. 


Apoi aşteptară ziua aceea în care se va boteza fiul împăratului; dar înainte de bote- 
zul lui, s-a propovăduit că va fi împărat, ca unul ce s-a născut în porfiră, şi s-a 
îmbrăcat mai întâi cu porfira, apoi cu scutecele. Deci, aducându-se împăratul cel 
nou la Sfântul Botez cu slavă, toată cetatea fiind foarte împodobită, zidurile stră- 
lucind cu aur şi cu argint şi tot poporul, purtând haine mai luminate şi mai scumpe, 
ducea pe împăratul cel nou la biserică, acoperit cu porfiră împărătească, pe mâinile 
unui bărbat vestit strălucit cu haine de mult preţ; şi era mulțime de boieri şi de 
voievozi, unii mergând înainte, iar alții mai pe urmă, iar împrejur mergea oaste, 
purtând platoşe şi arme cu aur, care străluceau; şi puteai să vezi toată slava 
împărătească, podoaba şi mărirea, încât Sfântul Porfirie zicea: "Dacă aşa este slava 
împăratului pământesc celui vremelnic, apoi cum trebuie să fie slavă Împăratului 
ceresc celui veşnic! " 


Și fiind dus în biserică împăratul cel nou, amândoi sfinții episcopi stând la uşile 
bisericii, ţineau scrisoarea pregătită. 


După săvârşirea Sfântului Botez, când toţi ieşeau din biserică, cu împăratul cel nou 
botezat, sfinții episcopi au strigat: "Ne rugăm înălțimii tale, noule împărat, pri- 
meşte rugămintea noastră ca la începutul împărăției tale să te arăţi a fi milostiv”. 


Acestea zicând sfinţii părinţi, au pus scrisoarea pe prunc; iar bărbatul care îl ducea, 
a stat şi, luând scrisoarea, a poruncit să fie tăcere; apoi, deschizând-o, o citi în 
auzul tuturor, că aşa era învăţat de împărăteasă şi citind o parte a scrisorii, a învelit- 
O Şi, punându-și dreaptă sub capul pruncului, l-a ridicat puţin, că spre învoire şi a 
strigat: "Porunceşte a lui împărătească mărire ca toate cele scrise aici să se săvâr- 
şească în faptă, deoarece aceasta este cea dintâi poruncă împărătească a lui şi nici- 
decum nu se va schimba!" 


lar toţi cei ce vedeau şi auzeau aceasta, s-au minunat şi s-au închinat binecu- 
vântând şi urând mulți ani noului împărat, cel ce a început împărăţia sa cu milo- 
stivire. 

Deci fericeau pe împăratul Arcadie, numindu-l binecuvântat de Dumnezeu, că s-a 
învrednicit să aibă un fiu, împărăţind împreună cu el şi dând poruncile sale spre 
lucrurile cele bune. Şi s-a spus despre aceea împărătesei iar ea, umplându-se de 
bucurie, s-a închinat lui Dumnezeu, dându-i mulţumire. 


Apoi, fiind dus în palatul tatălui împăratul cel nou botezat, i-a ieşit în întâmpinare 
mama lui şi, ducându-l la împăratul Arcadie, bărbatul său, l-a hiritisit, zicându-i: 
"Fericit eşti, stăpânul meu, că în viaţa ta văzură ochii tăi împărat ieşit din coapsele 
tale”. 


Împăratul Arcadie auzind acestea se bucură foarte, iar împărăteasa, văzându-l ve- 
sel, i-a zis: "Spune de-ţi este cu plăcere stăpâne, să ştim ce este în cartea aceasta 
care s-a dat acum noului împărat, fiul nostru, ca să se săvârşească cu totul această 
poruncă a lui pentru toate cele scrise aici”. 


Atunci împăratul a poruncit să se citească scrisoarea şi a zis: "Grea este cu adevărat 
această cerere, dar mai grea este lepădarea, deoarece aceasta este întâia poruncă a 
fiului nostru şi nu este cu putinţă a o schimba”. 


Impărăteasa zise: "Nu este cu putinţă a o schimba, nu numai porunca fiului cea din- 
tâi, dar şi rugăciunea sfinților bărbaţi care mi-au proorocit înainte despre naşterea 
fiului nu este bine a o trece cu vederea". 


Îndată împăratul Arcadie a poruncit ca prin scrisori împărăteşti să întărească toate 
cele ce erau scrise de episcopii Palestinei în cartea de rugăminte şi, pregătindu-se 
scrisorile de la ambii împărați, de la Arcadie şi de la Teodosie, împărăteasa a 
chemat pe arhiereii lui Dumnezeu loan şi Porfirie şi le-a arătat acele scrisori, 
întrebându-i dacă le sunt plăcute. 


Deci fiindu-le plăcute şi închinându-se împărătesei, i-au mulțumit pentru o sâr- 
guință milostivă ca aceea şi cu bună înţelegere; şi s-au rugat ca să se trimită de la 
împărați, în Gaza, un bărbat mai credincios decât cel dintâi, ca să ducă la săvârşire 
aceste porunci. 


Deci s-a găsit pentru aceasta un om bine credincios şi temător de Dumnezeu, 
anume Chineghie. Aceluia i s-a încredinţat de împărați să se ducă în Gaza şi să 
rânduiască totul bine şi cu credință, după poruncă. 


Apoi împărăteasa a dat Sfântului Porfirie aur de ajuns spre zidirea unei biserici de 
piatră, în mijlocul cetăţii Gaza, asemenea şi pentru facerea casei de străini şi s-a 

mai făgăduit să dea cât va mai trebui pentru săvârşirea bisericii. Apoi, deosebit, le- 
a dat daruri amândurora şi vase bisericeşti de aur şi de argint pentru biserica 
Cezareei şi a Gazei şi aur pentru cale. Asemenea împăratul cinstindu-i cu daruri şi 
cu bani din destul i-a liberat în pace. 


Iar ei, închinându-se sfinţitului patriarh loan Gură de Aur, au plecat la locul lor; iar 
după dânşii au plecat Chineghie, omul cel împărătesc, căruia i se încredinţase po- 
runcile împărăteşti. 


Când Sfinţii părinți loan şi Porfirie s-au apropiat de ostrovul Rodos, au rugat pe 
cârmaci să stea la mal ca să meargă să se închine cuviosului Procopie sihastrul; dar 
cârmaciul n-a voit, spunând că este vântul nelesnicios şi n-a ascultat de arhiereii lui 
Hristos, căci în taină era arian şi ura pe aceşti dreptcredincioşi episcopi. 


Când au trecut de acel ostrov, îndată s-a făcut un vifor mare şi învăluire, de care 
erau toţi în mare frică, temându-se de înecare, şi a fost vifor toată ziua şi toată noa- 
ptea. Apoi, răsărind zorile dimineţii, Sfântul Porfirie a adormit puţin şi a văzut pe 
cuviosul Procopie, zicând: "Sfătuiţi pe cârmaci să se lase de eresul arian şi să-l 
blesteme, apoi să-l învăţaţi spre Botez şi îndată va înceta învăluirea cea înfricoşată. 


Deşteptându-se Sfântul Porfirie, a spus fericitului loan mitropolitul şi celorlalți 
care erau cu dânsul şi, chemând pe cârmaci, i-au zis: "Dacă vei voi să se mân- 
tuiască de înecare corabia ta şi noi toţi, iar mai ales sufletul tău să se izbăvească 
de veşnica pierzare, apoi leapădă-te de reaua credinţă a eresului tău cel arian şi 
te împărtăşeşte cu credinţa cea sobornicească". 


Iar cârmaciul s-a mirat că sfinţii părinţi ştiu această taină, pe care nimeni nu o ştia, 
şi a zis către dânşii: "De vreme ce v-a descoperit Dumnezeu tainele inimii mele, 
mă lepăd de credinţa lui Arie şi cred precum credeţi voi”. 


Zicând, viforul a încetat şi marea s-a alinat, iar sfinţii, învățând pe cârmaci din 
dumnezeiasca Scriptură şi întărindu-l în dreapta credinţă, l-au botezat. 


Apoi plutind de aici cu bună sporire au sosit la Maiuma, care este departe de Gaza 
cam la 20 de stadii de mers pe uscat; şi au mers pe jos până în cetatea Gaza. 


Credincioşii, înştiinţându-se de venirea lor, le-au ieşit în întâmpinare cu psalmi şi 
cu cântări, ducând înainte Sfânta Cruce şi cu mare veselie au intrat în cetate arhie- 
reii lui Dumnezeu. 

Iar închinătorii de idoli, văzând aceea, s-au mâniat foarte scrâşnind din dinţi. Însă 
nu îndrăzneau să le facă vreun rău, căci auziseră cum au fost primiţi de împărat 
episcopii creştini şi că vin cu poruncă împărătească să smerească sălbăticia eli- 
nească şi să risipească capiştile zeilor lor. 


lar creştinii, mergând cu cinstita Cruce şi cu arhiereii lor, s-au apropiat de idolul 
Venerei, care era chip de femeie goală, fără ruşine, căruia gazeenii îi făceau mare 
cinste, iar mai ales partea femeiască, aprinzându-i lumânări şi cădelnițându-l cu 
tămâie mirositoare; căci diavolul, locuind în idolul acela, pe multe le înşela cu nă- 
luciri de visuri, îndemnând pe fecioare sau pe femei la necurata însoţire. 


Deci creştinii, apropiindu-se de acel idol, care era sus în uliţă, îndată a fugit dia- 
volul, aruncând pe idol la pământ, şi acesta s-a sfărâmat în multe bucăţi, căci era de 
marmură; Şi a ucis pe doi oameni necredincioşi care, stând acolo, râdeau şi bat- 
jocoreau cântarea creştinească. 


Acea minune văzând-o, mulți elini au crezut în Hristos şi împărtăşindu-se cu creşt- 
inii, mergeau la sfânta biserică şi au cerut Sfântul Botez; iar numărul lor era de 32 
de bărbaţi şi 7 femei. Şi s-a făcut bucurie îndoită creştinilor despre venirea cea cu 
bună sporire a păstorilor lor şi despre mântuirea sufletelor omeneşti. 


Petrecând fericitul loan mitropolitul în Gaza două zile, s-a dus în Cezareea, petre- 
cându-l creştinii foarte departe. 


Și după câteva zile a venit în Gaza şi Chineghie cel pomenit mai sus, omul cel 
împărătesc, având cu sine mulţi boieri şi pe voievod cu putere de oaste; atunci s-au 
înfricoşat elinii foarte, iar unii chiar au fugit din cetate. 


A doua zi, adunând pe toți începătorii cetăţii, le-a arătat porunca împărătească, cea 
hotărâtă pentru risipirea templelor idoleşti şi pentru sfărâmarea idolilor lor. Când s- 
a citit aceea în auzul tuturor, poporul păgânesc ridicând glasul, a început a plânge 
şi a se tângui, pe care lucru Chineghie, neputând a-l suferi, a făcut semn ostaşilor; 
iar aceia, repezindu-se la ei, au început a-i bate şi i-au izgonit din adunarea 
creştinilor, iar creştinii cu mare bucurie au mulțumit împăratului, fericindu-l cu 
multe laude. 


Apoi, pornind oastea, au alergat la capiştile idoleşti şi cu zgomot mare au început a 
le risipi. Şi erau în cetate opt temple idoleşti vestite: Soarelui, Venerei, lui Apolon, 
Proserpinei, Ghecavei, lui leron, Fortunii şi lui Marnas, care era mai mare decât 
toate şi mai cinstit de păgâni. Încă şi foarte mulţi idoli mai erau în târg şi pe uliţe, 

prin ziduri şi prin cetăţi, împrejurul cetăţii, pe drumuri, prin grădini şi în ţarini; şi 
în zece zile toţi idolii aceia au fost sfărâmaţi şi templele idoleşti le-au risipit, afară 
de templul lui Marnas, mai mare şi mai frumos, pe care mulți ziceau să nu strice, ci 
s-o sfinţească biserică lui Dumnezeu. 


Mulţi voind astfel şi sfătuindu-se, Sfântul Porfirie se ruga lui Dumnezeu, cerând de 
la EI încredințare pentru aceea. Şi când se săvârşea dumnezeiasca slujbă în sfânta 
biserică, un copil mic, din popor, a strigat: "Să se ardă şi să se risipească templul 
lui Marnas, de vreme ce este întinat de mult sânge omenesc, vărsat pentru jertfa 
diavolilor şi temelia din pământ să se sape şi să se arunce; iar în acel loc să se zi- 
dească noua biserică dumnezeiască!". 


Acel copil era de şapte ani, iar clericii socoteau că maică-sa l-a învăţat să vor- 
bească astfel; şi luându-l au început a-l înfricoşa cu bătăi ca să spună cine l-a învă- 
țat a grăi aceasta. 


lar copilul a început a vorbi greceşte, spunând aceleaşi lucruri, adică să se ardă 
templul lui Marnas şi să se risipească. 


Și au cunoscut că de la Duhul Sfânt grăieşte, căci fiind de şapte ani şi neînvăţat, 
vorbea bine greceşte. 


Deci crezând cuvintele copilului, au ars şi au risipit templul cel mai frumos lui Ma- 
rnas până în temelie pe care săpând-o din pământ au aruncat-o pe drumuri ca să fie 
de toți călcată; şi se tânguiau de aceea păgânii. 


Apoi, prin toate casele elineşti cele încuiate umblând ostaşii adunau idolii cei 
ascunşi şi, strângând mulţime mare din aceia, i-a făcut grămadă şi cu foc mare i-a 
ars; astfel s-a dezrădăcinat slujirea de idoli din cetatea Gaza cea elinească. 


Iar Chineghie, smerind bine pe capii păgâni ai cetăţii şi uşurând necazul făcut de ei 
creştinilor, s-a întors la împărați. Insă o parte din oaste, după dorinţa arhiereului, au 
lăsat-o în cetate, ca nu cumva închinătorii de idoli să se ridice asupra creştinilor. 


După aceasta arhiereul lui Hristos, în locul unde era templul lui Marnas, a înte- 
meiat o biserică în chipul Crucii, a cărui închipuire împărăteasa Eudoxia a 
trimis-o scrisă pe hârtie, având 30 de stâlpi de marmură între care erau doi 
strălucind ca smaraldul; şi în cinci ani S-a zidit o biserică mai frumoasă, fără 
asemănare, decât cea care fusese mai înainte templul lui Marnas, pe care arhie- 
reul lui Dumnezeu, Sfinţind-o, săvârşea dumnezeiasca Liturghie, dând mulţu- 


Ar Dr De De Dr de De Dr Dr De De e Dr Dr Dr Dr de De e de dr fr A A 


Xp PP IP IP 2 E e E 30 E 3 2 2 2 2 E 30 3 30 IE 2 E DP E E E E E XX 


Die De de De Dr De De De De De De dr Dr de De De dr De Dr Dr de de de dr drd 


Xp XP XP XP IP IP E 2 E 30 E 3 2 2 2 2 E 30 E IE IE 2 E XX 


mire lui Hristos Domnul, căci în locul acela, în care mai înainte se făceau sân- 
geroasele jertfe ale mincino-şilor zei, a început a se aduce prea curată jertfă, fă- 
ră de sânge, a adevăratului Dumnezeu. 


A zidit apoi şi casă pentru străini cu aurul ce i s-a dat de drepteredincioasa împă- 
răteasă, unde odihnea pe străini şi hrănea pe săraci. 


Apoi păştea turma lui Hristos cu cuvântul lui Dumnezeu şi se mărea numărul 
credincioşilor în toate zilele, căci mulţi din rătăcirea elinească lăsând păgânătatea 
idolească, se întorceau la Hristos Dumnezeu; iar ceilalți elini turbau de mânie şi de 
zavistie, văzând creştinătatea cum înfloreşte zi de zi şi se înmulţeşte, iar idolatria, 
veştejindu-se şi micşorându-se. 


Dar au îndrăznit încă o dată cu răutatea lor să vină asupra sfântului păstor şi a tur- 
mei lui. Căci, făcând oarecând gâlceavă, iconomul bisericii, cu unul din închi- 
nătorii de idoli, cetăţean vestit care se numea Sampishie - pentru un lucru care era 
averea bisericii - s-a făcut sfadă şi tulburare din amândouă părțile; căci se aduna- 
seră credincioşii şi necredincioşii, ajutând fiecare părţii sale. Credincioşii ajutau 
iconomului, iar necredincioşii lui Sampsihie. Deoarece erau mai mulţi necredin- 
CIoşi, aceştia biruiau pe credincioşi şi au ridicat război, apucând bețe şi arme, uci- 
gând şapte oameni credincioşi, iar pe mulţi i-au rănit şi, pornind cu glas fără rân- 
duială, au alergat în curtea episcopiei, vrând să-l ucidă pe arhiereu, Sfântul 
Porfirie. 


Inştiințându-se, episcopul a zis către diaconul Marcu: "Să fugim, frate, şi să ne 
ascundem puţin, până ce va trece mânia Domnului!" 


ŞI fugind peste zid, în altă curte, de o parte, s-a ascuns la o fecioară săracă, pe nu- 
me Salata, care era elină cu credinţa, orfană de părinţi şi avea pe moaşa sa pe patul 
durerii, căreia îi slujea hrănind-o cu osteneala mâinilor sale. Acea fecioară a ascuns 
la dânsa pe Sfântul episcop Porfirie două zile şi o noapte. 


Iar în altă noapte, potolindu-se gâlceava şi tulburarea, a plecat cu Marcu la casa sa 
şi a găsit risipite toate cele ce avea, iar fericitul Varuh zăcea rănit şi abia răsuflând. 


Despre toate acestea creştinii, trimițând degrab în Cezariea, au spus antipatului şi, 
acela trimițând oaste, au prins pe toţi cei vinovaţi de tulburare şi ucidere şi pe unii 
i-a pedepsit cu moartea, iar pe alţii, bătându-i cumplit, i-a eliberat. 

Din acea vreme s-au potolit cu totul elinii păgâni şi a vieţuit arhiereul lui Hristos, 
Porfirie, cealaltă vreme a vieţii sale în pace şi în bună linişte. 


Iar fecioarei Salata, ce s-a pomenit mai sus, la care s-a ascuns de ucigaşele mâini, 
i-a mulţumit, luminând-o cu Sfântul Botez; iar pe bătrâna bolnavă a tămăduit-o şi a 
botezat-o, apoi le-a dat hrană din averile bisericeşti. 


După aceea, voia s-o însoţească cu un bărbat, după lege, dar ea a voit mai bine să 
fie mireasa lui Hristos. Pentru aceasta, sfântul, veselindu-se foarte mult cu duhul, a 
sfințit-o spre slujba lui Hristos, a numărat-o în ceata sfintelor fecioare, lucru care a 
plăcut lui Dumnezeu desăvârşit, păzindu-şi neprihănită fecioria sa în post şi în ru- 
găciune, cu ajutorul primitelor rugăciuni ale plăcutului lui Dumnezeu Porfirie, care 
înălța neîncetat rugăciuni către Dumnezeu pentru turma sa, ziua şi noaptea. 


Apoi a făcut şi minuni arhiereul lui Hristos. Pe trei copii, care căzuseră în puț 
adânc, cu rugăciunea sa i-a păzit vii şi întregi; pe o femeie oarecare ţinând de ere- 
sul maniheilor şi fiind plină de meşteşug diavolesc şi de basmele eretice, care hulea 
foarte mult credinţa cea dreaptă şi pe mulţi îi înşela la păgânătate, a pedepsit-o cu 
rugăciunea, căci deodată, căzând, a pierit. 


Și multe alte minuni a făcut Sfântul Porfirie, întru slava lui Dumnezeu. 
Deci păscând Biserica lui Hristos, 24 de ani, 11 luni şi 8 zile, s-a dus la începătorul 


păstorilor, lisus Hristos, Fiul lui Dumnezeu, Arhiereul cel mare, căruia împreună 
cu Tatăl şi cu Sfântul Duh, se cuvine cinste şi slavă în veci. Amin. 

Sinaxar - Pomenirea prea cuviosului părintelui nostru Porfiriu, episcopul 
Gazei 


In această lună, ziua a douăzeci şi şasea, pomenirea prea cuviosului părintelui 
nostru Porfiriu, episcopul Gazei. 


Acesta se trăgea din cetatea Tesalonic şi era fiu de părinţi aleşi şi bogaţi. Deci por- 
nind din patria lui, s-a dus în Egipt şi mergând acolo într-un schit, a îmbrăcat cinul 
monahal, iar după cinci ani, s-a dus la Ierusalim, luminând pe mulți cu cuvântul 
său. Pentru aceasta a fost hirotonit preot de Pravliu, patriarhul Ierusalimului, după 
care, mai târziu, a fost hirotonit episcop al Gazei de loan, episcopul Cezareii Pale- 
stinei împreună cu alți episcopi. Acolo a întărit pe credincioşi, şi a întors pe mulți 
la dumnezeiasca cunoştinţă. 


Văzând el că creştinii, eparhioţii săi, erau nedreptăţiţi de către stăpânitorii Gazei, 
care erau închinători la idoli şi eretici, s-a dus la Constantinopol şi aflând pe Sfân- 
tul loan Gură de Aur, care era atunci patriarh, şi spunându-i nevoia care l-a adus 
acolo, a fost dat de acesta în seama lui Amantiu Cubicularul. 


Și acesta spunând cele ce a aflat de la el împărătesei, aceasta l-a primit cu bucurie 
şi a spus şi împăratului de venirea prea cuviosului şi de proorocirea ce a făcut sfân- 
tul pentru pruncul lor ce avea să se nască. lar împăratul, mirându-se de aceasta, a 
mulțumit după cum se cuvine lui Dumnezeu. 


După aceea împărăteasa a născut pe Teodosie cel tânăr. Şi chemând pe Sfântul 
Porfiriu, acesta a binecuvântat pruncul şi împărăteasa a făgăduit să facă tot lucrul 
după voia lui. Pentru care a rugat pe împărat, iar împăratul încă a făgăduit şi el. 


lar dacă a citit câte cerea prea cuviosul, s-a mâhnit zicând: nu este cu putinţă să fie 
izgoniți slujitorii idolilor şi ereticii, din pricina multului folos şi ajutor pe care îl 
aduc. 

Atunci, împărăteasa a zis către împărat: adevărat, greu lucru este cererea aceasta, 
împărate, dar şi mai grea este respingerea ei. După aceea a fost înduplecat şi 
împăratul să împlinească cele cerute. Şi a trimis cărţi, poruncind să fie goniți din 
Gaza ereticii şi slujitorii la idoli. 


lar fericitul Porfiriu a luat de la împărăteasă două sute de monede de aur ca să 
zidească biserică şi două sute monede simple de cheltuială, şi sosind în eparhia lui, 
a sfărâmat toate celelalte altare doleşti şi a gonit pe ereticii. Iar altarul lui Marnis 
arzându-l, a făcut acolo biserică, după forma ce 1-a hotărât împărăteasa Eudoxia. 


Luminând după aceea înainte şi vieţuind cu cinste în aceeaşi eparhie şi făcând mul- 
te minuni, după douăzeci şi patru de ani, unsprezece luni şi opt zile, s-a mutat către 
Domnul. 

A Iubitor al săracilor, aspru nevoitor şi apărător al dreptei credinţe, episcopul Porfirie Dad 
Pr al Gazei a rămas în amintirea Bisericii ca un părinte drag credincioşilor şi un păstor e 
Ar model. 


Cele ce cunoaștem despre Sfântul Porfirie provin din viaţa sa descrisă în amă- 
nunţime de către ucenicul şi diaconul său Marcu. 


Porfirie s-a născut în Tesalonic în anul 347. lubitor de nevoinţă și linişte încă din 
tinereţe, alege să părăsească lumea şi să devină monah. Astfel, în anul 378, pleacă 
din Tesalonic spre Egipt pentru a ajunge în vestitele locuri de vieţuire monastică. 


După ce a stat în pustia Egiptului o perioadă de cinci ani, Porfirie decide să plece 
în Palestina unde se nevoiește într-o peșteră în apropierea Iordanului. 


L-a trimis pe ucenicul Marcu să rezolve împărțirea moştenirii provenind de la 
părinți, iar la întoarcerea sa a dăruit totul săracilor. „Porfirie a terminat împărțirea 
bunurilor sale nu doar în Ierusalim, ne spune Marcu, ci şi în satele dimprejur, dând 
o parte specială mânăstirilor din Egipt care erau atât de sărace.” 


A dăruit totul săracilor devenind cu bucurie sărac precum ei. Ca să trăiască a înce- 
put să practice meseria de cizmar. 

Vrednicia și înălțimea sa duhovnicească au ajuns la urechile episcopului loan al 
Ierusalimului. Porfirie a fost astfel hirotonit preot şi i s-au dat în grijă prețioasele 
fragmente din Sfânta Cruce pe care a fost Mântuitorul răstignit. 


În anul 395, după moartea episcopului Enea din Gaza Porfirie a fost ales şi hiro- 
tonit episcop în locul său. 


Slujirea episcopală i-a fost dificilă deoarece în eparhia sa nu erau mulți creştini, iar 
păgânii îi făceau opoziţie puternică. 


Cu ajutorul Sfântului loan Gură de Aur, patriarhul de atunci al Constantinopolului, 
şi al împărătesei Eudoxia reușește să obțină sprijin pentru dărâmarea templelor 
idoleșşti şi pentru construirea unei măreţe biserici. 


Încet, văzând curăţia vieţii sale, iubirea milostivă pentru cei aflaţi în suferință şi ne- 
voi, mulțime de păgâni s-au convertit la creștinism. 

„Să lumineze lumina voastră înaintea oamenilor, așa încât să vadă faptele voastre 
cele bune și să slăvească pe Tatăl vostru Cel din ceruri” ne spune Mântuitorul. 
Acest îndemn al Mântuitorului l-a avut Porfirie înaintea sa întreaga viaţă. De aceea 
Marcu diaconul său l-a putut descrie în cuvinte de laudă care rămân şi pentru noi 
model de viaţă creștină. 


Porfirie era „om fără pată, bun şi evlavios, având mai mult decât oricare darul de a 
tâlcui Sfânta Scriptură, de a lămuri cele dificil de înţeles şi de a închide gura ere- 
ticilor şi a necredincioşilor. lubea săracii şi se înduioșa uşor şi repede până la la- 
crimi.” 


Sursa: 
https://www.trinitas.tv/sfantul-ierarh-porfirie-episcopul-gazei-26-februarie/ 

Pr. Ştefan Sfarghie - Sinaxar - Sfântul ierarh Porfirie, episcopul Gazei 


OAO AR nopevenp 


ENICEONO 


Sfântul Porfirie (420) era din Tesalonic şi a fost crescut de părinţii săi în dreapta 
credinţă şi în viaţa cea după Evanghelie. 


Pe când avea 25 de ani, şi-a lăsat patria sa şi s-a dus în Egipt, făcându-se monah în 
pustiul Schetic, unde timp de cinci ani a trăit în aspre nevoinţe, în post aspru şi ru- 
găciune multă. 


A mers apoi la Ierusalim să se închine la Locurile Sfinte şi aici l-a întâlnit pe 
călugărul Marcu, care i-a devenit ucenic. 


Căzând bolnav, Sfântul Porfirie l-a trimis pe ucenicul său la Tesalonic, pentru ca 
acesta să-i împartă averea săracilor. 


Asemenea Sfântului apostol Pavel, cunoştea meseria de a face corturi, învățându-i 
totodată pe iudei şi pe păgâni cuvintele Evangheliei. 


Ioan al II-lea (386- 417), episcopul Ierusalimului, auzind despre viaţa Sfântului 
Porfirie, l-a chemat la sine şi l-a hirotonit preot, încredințându-i paza Crucii 
Domnului. 


Pe vremea împăratului Arcadie, murind episcopul din Gaza, Sfântul Porfirie a fost 
sfințit episcop acolo, la cererea clerului şi a credincioşilor. Cu ajutorul Sfântului 
loan Gură de Aur, Sfântul Porfirie a reuşit să-i liniştească pe păgânii din Gaza şi cu 

daruri de la împărăteasa Eudoxia, a înălțat acolo, în locul templului păgân, o 
biserică frumoasă. 


A trecut la Domnul la vârsta de 72 de ani, după 25 de ani de păstorire. 

Iulian Dumitraşcu - Calendar orthodox - Sfântul ierarh Porfirie, episcopul 
Gazei; Sfânta muceniţă Fotini, samarineanca 


Sfântul ierarh Porfirie, episcopul Gazei - A fost copilul unor oameni înstăriți din 
Tesalonic. Aceştia l-au crescut în dragoste față de Dumnezeu şi față de aproapele. 
Avea un simţ artistic deosebit, desăvârşindu-se în învăţătura Sfintei Scripturi. 
Toate acestea i-au fost de folos în propovăduirea cuvântului Mântuitorului nostru 
lisus Hristos, cât şi în disputele cu păgânii şi ereticii. 


La vârsta de 25 de ani s-a călugărit şi apoi s-a dus în deşertul Scitiei, din Egipt. Du- 
pă cinci ani de sihăstrie a călătorit la Ierusalim şi s-a închinat la Sfântul Mormânt 
al Domnului. Alţi cinci ani a stat într-o peşteră lângă Iordan. 


Porfirie vroia să urmeze întru totul asprimea vieţii marilor părinți ai pustiei. Din 
cauza multor eforturi pe care le-a făcut peste puterile sale şi a posturilor, s-a îmbol- 
năvit grav. Astfel, Porfirie a fost nevoit să-şi părăsească peştera şi să se ducă din 
nou la Ierusalim, de data aceasta pentru sănătatea sa. 


Nu numai că s-a tămăduit, dar a dobândit şi un ucenic, anume Marcu, care era cali- 
graf. 


Patriarhul Ilarie al Ierusalimului apreciind darurile sufleteşti ale monahului Porfirie 
l-a hirotonit preot şi i-a încredinţat paza şi îngrijirea Sfintei Crucii a Domnului. 


In anul 396, când Porfirie împlinise trei ani în slujirea preoțească, scaunul episco- 
pal din oraşul Gaza a rămas liber prin mutarea la Domnul a episcopului Enea. 

Mitropolitul loan al Cezareei l-a rugat pe patriarhul Ierusalimului să îl trimită pe 
Porfirie, pentru că avea să îl întrebe despre unele lucruri din Sfânta Scriptură. 
Patriarhul i-a dat binecuvântare pentru a pleca în Cezareea, dar numai pentru şapte 
zile. 


Porfirie l-a încredinţat pe ucenicul său Marcu de plecare, spunându-i că i-a fost 
descoperit de Dumnezeu că va ajunge păstor peste multe suflete. Plecând au mai 
luat cu ei şi pe tânărul Varuh. 


În Cezareea au fost aşteptaţi de mitropolitul loan şi de oamenii din Gaza. A doua zi 
a fost hirotonit episcop, iar în miercurea următoare era în Gaza cu însoțitorii săi. Pe 
durata păstoririi sale, Sfântul Porfirie a apărat credinţa creştină în faţa păgânilor 
reuşind să-i convertească pe aceştia şi să transforme templele lor în Biserici. 


Toate acestea le-a făcut şi cu ajutorul darului primit de la Dumnezeu de a face 
minuni. După 24 de ani şi 11 luni de păstorire, Sfântul Porfirie s-a mutat cu pace la 
Domnul, în al 67-lea an al vieţii sale pământeşti. 


Tropar, glas 4: Îndreptător credinţei şi chip blândeţelor, învăţător înfrânârii te-a 
arătat pe tine, turmei tale, adevărul lucrurilor. Pentru aceasta ai dobândit cu sme- 
renia cele înalte şi cu sărăcia cele bogate; Părinte ierarhe Porfirie, roagă pe Hristos 
Dumnezeu să mântuiască sufletele noastre. 


2. Sfânta muceniţă Fotini, samarineanca - Este femeia samarineancă de la fântâna 
lui lacob care după ce a vorbit cu Mântuitorul nostru lisus Hristos şi-a lăsat vasul 
pentru apă şi a fugit în oraş strigând tuturor: Veniţi de vedeţi un Om care mi-a spus 
toate câte am făcut. Nu cumva acesta este Hristosul? (loan 4, 29). Femeia aceasta 
s-a botezat împreună cu cele cinci surori şi cu cei doi fii ai ei şi a primit numele de 
Fotini. 


Ea a propovăduit pe Mântuitorul nostru lisus Hristos în Samaria şi în toate oraşele 
de pe coasta sud estică a Mării Mediterane ajungând până în Cartagina, în Africa 
de Nord (lângă oraşul Tunis de azi), şi slăvind pe Dumnezeu prin mucenicie în 
timpul împăratului Neron (54-68), în anul 66. 

Proloagele din 26 februarie 


Luna februarie în 26 de zile: pomenirea prea cuviosului părintelui nostru 
Porfirie, episcopul Gazei (420) 


Sfântul Porfirie a fost din Tesalonic, din Macedonia şi a fost crescut în dreapta 
credinţă şi în viaţa cea după Evanghelie. 


Pe când împlinea 25 de ani, şi-a lăsat patria şi s-a dus în Egipt şi, intrând în pustia 
Schitului, s-a făcut monah şi a trăit vreme de cinci ani în post şi rugăciune, după 
rânduiala monahilor. 


A mers, apoi la Ierusalim, să se închine Sfintelor locuri, unde a întâlnit pe Marcu, 
un călugăr smerit din Asia Mică, şi acesta, din prieten i s-a făcut ucenic al său. 
Căzând bolnav şi aducându-și aminte că lăsase în Tesalonic multă avere, pe care n- 
o împărţise la săraci, Sfântul Porfirie a trimis acolo pe Marcu. Făcând cum 1 se 
poruncise, acesta a împărţit săracilor o mare parte din avere şi, văzând lucrurile de 
preţ, a adus dascălului său mulţi galbeni, pe care acesta 1-a împărțit cu mâna sa la 
săraci, neoprind pentru sine nimic. lar pentru traiul său, a învăţat meseria de a face 
corturi, socotind, ca şi apostolul Pavel, că cine nu lucrează să nu mănânce. Şi 
lumina pe mulți cu cuvântul său şi învăţăturile sale. 


Deci,auzind Iraclie, episcopul Ierusalimului, de numele bun pe care-l avea învă- 
țătura şi viaţa Sfântului Porfirie, l-a chemat şi l-a sfinţit preot, încredințându-i paza 
Crucii Domnului, pentru care sfântul avea o mare evlavie. Şi, prin această ascul- 
tare, sfântul s-a şi tămăduit. 


ŞI era pe vremea împăratului Arcadie şi a împărătesei Eudoxia(395-408), când a 
murit episcopul din Gaza. Şi, atât leraclie, episcopul Ierusalimului, cât şi loan, 
mitropolitul din Cezareea Palestinei, luând în seamă cererea clerului şi a poporului, 
au hotărât şi au trimis acolo pe Sfântul Porfirie, sfințindu-l episcop de Gaza. 


Și era Gaza, pe vremea aceea, o cetate plină de păgâni şi de măreție şi bogate tem- 
ple idoleşti, iar creştinii erau săraci şi puţini la număr. Şi păgânii necontenit 

unelteau prigoniri împotriva creștinilor şi a episcopului lor. Cu ajutor de la Sfântul 
loan Gură de Aur şi de la împăratul, sfântul episcop a izbutit să mai liniștească pe 
păgânii din Gaza şi, cu daruri bogate de la împărăteasa Eudoxia, în locul celui mai 
mare templu păgân din cetate, a înălţat o frumoasă biserică. 


ȘI, aşa, cu mângâierea de a vedea crescând an de an numărul drepteredincioșilor și 
micşorându-se mulțimea păgânilor, sfântul episcop din Gaza s-a mutat la Domnul, 
la 26 februarie din anul 420 în vârstă de 67 de ani, după 25 de ani de păstorire, iar 
viaţa lui a scris-o ucenicul său, Marcu preotul. 


Intru această zi, cuvânt al Sfântului Antioh, că nu se cade a crede în vise. 


De vreme ce unii, crezând în vise, au rătăcit de la calea cea dreaptă, pentru aceasta, 
dar, vă aducem aminte că nu se cuvine a crede în vise, că ele trec ca vântul şi nu 
sunt adevărate, ci nişte gânduri rătăcite, de cele mai multe ori, asemănări şi năluciri 
ale vicleanului diavol, spre înşelarea noastră. Drept aceea, şi spre căderi îi duc pe 
oameni. 


Pentru aceştia a și zis mai înainte, apostolul Iuda, ruda Domnului: "Oamenii aceştia 
văd vise şi prin ele îşi pângăresc şi trupul lor şi nesocotesc orice stăpânire"(luda 
1,8). 


Iar Ecleziastul zice: "Să nu crezi în vis, ca să nu se mânie Domnul asupra ta, pentru 
că visele înşeală pe cei fără de minte. Că precum este cel ce gonește vântul, ori 
vrea să-şi prindă umbra sa, aşa este şi cel ce crede în vise. Că ce adevăr este în 
minciună? Şi de la diavolul ce poţi scoate curat?"(Isus Sirah, 34,1-6). 


De nu vor fi trimise de la Cel Preaînalt, ca să te cerceteze, să nu dai inima ta pe ele. 
Că pe mulţi i-au înșelat visele şi au căzut cei ce au crezut în ele. Chiar de s-ar arăta 
cuiva, ca lumină sau ca foc, nicidecum să nu crezi, că diavolul cu acelea înşeală. 
Că zice Pavel: "Și ca înger al luminii se închipuie el." Deci, bine este ca, mai înain- 
te de somn, să ne rugăm spre gonirea vrăjmaşului. 


Încă sunt şi alte vise, precum zice lov: "Întâi, adică, grăieşte Domnul, dar omul nu 
ia aminte și atunci El vorbeşte în vis, în vedeniile nopții, şi-l cutremură cu arătările 
Sale."(lov33,14-16). Ci noi, nu se cuvine să le credem, măcar şi arătare 
dumnezeiască de ni se va trimite nouă, pentru ca, în loc de soare, să primim fum, 
că mare este primejdia înşelării. 

Sunt şi multe povestiri, despre cei ce s-au înşelat cu visele şi cumplit au pierit, ci 
numai una aici o spun, spre întărirea cititorilor. 


Era un oarecare mare sihastru şi trăia în pustie şi se închisese într-o peșteră, care, 
cu multa lui înfrânare, cu postul şi cu privegherea întru rugăciuni şi cu alte ne- 
voințe, osteneli şi fapte bune, întrecea şi covârșea pe mulţi. Dar, nepăzindu-se şi 
socotind înșelăciunea vicleanului diavol, a fost batjocorit de vrăjmașul şi în 
cumplită alunecare a căzut. Că, amăgindu-l, vrăjmașul îi arătă lui în vis, feluri de 
feluri de vedenii şi arătări şi cele ce vedea el în vis se izbândeau aievea, până s-a 
încrezut de-a binelea în vise. 


Și, după ce s-a încrezut el bine, într-o noapte, i-a arătat lui diavolul în vis, că tot 
neamul şi soborul creştinesc, cu apostolii şi cu mucenicii se află la un loc întunecat 
şi de osândă şi lipsit de orice bine, plin de toată ruşinea şi murdăria şi de aceea toți 
erau mâhniţi şi scârbiți. 


Iar în faţa lor, neamul evreiesc cu Moise şi proorocii, se află într-un loc luminat, 
liniştit, plin de frumuseţe şi de toată mângâierea, desfătarea şi veselia. Şi-l sfătuia 
pe el înşelătorul, zicând: "lată, acum, vezi şi neamul vostru creştinesc, în ce loc şi 
în ce chip se află, şi vezi şi neamul evreiesc. Deci, de vei vrea să fii însoțit şi 
împărtăşit fericirii neamului evreiesc, te sfătuiesc să mergi şi să primești tăierea- 
împrejur şi legea şi credința evreiască." 


Iar el, fiind foarte întărit în visele sale, a făcut aşa cum l-a sfătuit vrăjmaşul în vis. 
ȘI, ieşind din peşteră, lăsând pustia şi viața sihăstrească, a ieșit în lume; şi se 
împliniseră şaizeci de ani de când nu ieşise din pustie. Şi, mergând la şcoala şi 
soborul evreiesc, le-a spus lor cum a văzut el, în vis, neamul creştinesc, la loc 
întunecat şi de osândă, iar neamul evreiesc, la loc minunat, plin de frumuseţe şi de 
bucurie. Şi s-au bucurat mult toţi evreii, auzind acestea, și l-au îndemnat să pri- 
mească legea lor. lar el, cu mare bucurie, a primit tăierea împrejur pe trupul său și 
toată legea lor; şi așa l-a biruit vrăjmașul. 


Aceasta i s-a întâmplat lui, că n-a câştigat dreapta socoteală şi s-a deprins, din tine- 
rețile lui, numai voii şi sfatului gândurilor sale a se supune, iar sfatul cel bun şi 
folositor al părinţilor și al fraților, niciodată nu l-a cercat. 


Drept aceea, fraților, să nu credem în vise, nici în năluciri, pentru că zice Domnul: 
"Privegheați că nu ştiţi în ce ceas va veni furul. De ar fi ştiut stăpânul casei ceasul 
venirii, ar fi privegheat și n-ar fi lăsat să-i sape casa lui." 

Să ne rugăm, dar, Stăpânului Hristos, Dumnezeului nostru, să ne izbăvească pe noi 
de duhurile cele potrivnice. 


Întru această zi, cuvânt al Sfântului Vasilie, despre mândrie. 


Voieşti, oare, să te făleşti cu toată bogăţia bunurilor tale, sau cu cetatea în care te 
afli să te măreşti, sau cu frumuseţea ta trupească să te îngâmfezi, ori cu cinstea pe 
care o primeşti de la toţi? Ci, ia aminte la tine, că pământ ești şi în pământ vei mer- 
ge. Că viaţa ta, ca iarba se veştejeşte şi ca o floare care cade. Caută la cei mai 
dinainte, care au fost îmbrăcaţi în această slavă. Unde sunt cei ce au ţinut dre- 
gătoriile cele mari, cei ce au stăpânit cetăți? Unde sunt cei cărora le plăceau să au- 
dă cuvinte, cei ce puneau la cale tocmeli; unde sunt dregătorii cei puternici, cei ca- 
re creșteau cai frumoşi şi lăudați? Unde sunt domnitorii cei mari, povăţuitorii de 
oşti şi tirani? Unde sunt împărații cei mari? Au nu sunt toți ţărână, au nu sunt toți 
praf? Au n-a rămas pomenirea lor în cele câteva oase? 


Pleacă-te şi priveşte în mormânt; putea-vei, oare, să alegi, care este sluga, sau care 
este stăpânul? Care-i săracul şi care-i bogatul? Care-i judecătorul, sau care-i puter- 
nicul frate al împăratului? Care-i cel tare, sau care-i cel slab? Care-i cel frumos sau 
cel urât? Nu te opri la cele trecătoare. Drept aceea, aducându-ţi aminte de firea ta, 
să nu te înalți niciodată, că tot trupul omenesc este putrejune şi slava lui, ca o 
floare ce se trece, veștejindu-se. Că, iată, ca o haină se învechește trupul şi ca de 
nişte molii se mănâncă. Ci, ia seama că sufletul şi trupul sunt ca un frate cu o soră. 
Să nu viețuiască, deci, sufletul tău, fără de trup, nici trupul tău, fără de suflet. So- 
coteşte că se cuvine a împărţi averile pe jumătate, pe cât trupului, pe atât şi su- 
fletului. lar păcatul omenesc este asemenea cu o haină nespălată; că așa este şi pă- 
catul negru. Şi, dacă nu te cureţi de el, apoi tot mai mult se înnegreşte. Să ne po- 
căim deci, ca să luăm de la Dumnezeu iertare. 


Întru această zi, cuvânt din Pateric, despre plângere. 


Un frate şedea singur, în mănăstirea Monidriilor şi se ruga pururea cu această 
rugăciune către Dumnezeu: "Doamne, n-am teamă de Tine. Pentru aceasta, trimite- 
mi săgeată de fulger sau alt semn sau boală sau drac, ca, măcar aşa, sufletul meu 
cel împietrit să vie întru frică." 


Apoi, rugându-se iarăși, zicea: "Ştiu că multe am greşit Ţie, Stăpâne, şi nenumărate 
sunt greşelile mele, încât nu îndrăznesc nici să zic să mă ierţi, ci, de se poate, pen- 
tru îndurările Tale, iartă-mă, iar de nu se poate, pedepseşte-mă aici şi nu mă pe- 
depsi acolo. lar dacă și aceasta este nu neputinţă, plăteşte-mi aici cu o parte din 

osândă, şi-mi fă acolo osânda mai uşoară. Incepe, aici, de acum, a mă pedepsi, însă 
cu milă şi nu cu mânia Ta, Stăpâne." 


Deci, aşa rugându-se el un an întreg şi acestea cu lacrimi fierbinți, din tot sufletul, 
cerând și cu post în priveghere şi în alte grele pătimiri, trupul şi sufletul cheltuindu- 
| şi zdrobindu-l, într-o zi, şezând el jos şi plângând după obicei şi tare tânguindu- 
se, din multă întristare, i-a venit lui somn și a adormit. 


Şi, iată, sta de faţă Hristos, zicându-i cu glas blând: "Ce ai omule? Ce plângi așa?" 


lar fratele, cunoscându-L pe El, Cine este, a răspuns înspăimântat: "Am greşit 
Doamne." 


A zis lui Cel ce S-a arătat: "Scoală-te." 
lar el a zis: "Nu pot, Stăpâne, de nu-mi vei da mâna." 


lar Acela, întinzând mâna și apucându-l pe el, l-a sculat. Și acesta, sculându-se, 
foarte tare plângea. 


I-a zis lui, iarăşi, Cel ce S-a arătat, cu glas lin şi blând: "Şi acum de ce plângi? Ce 
te mâhneşte?" 


Răspuns-a fratele: "Nu voieşti Doamne ca să plâng şi să mă mâhnesc, eu, care cu 
atâtea Te-am întristat ? Eu, care am dobândit atâtea bunătăţi de la Tine?" 


lar Acela, întinzându-Și iarăşi mâna Sa, a pus-o pe capul fratelui şi i-a zis lui: "De 
acum nu te mai întrista, că de vreme ce tu te-ai întristat pentru Mine, Eu nu mă voi 
întrista asupra ta. Că așa cum sângele Meu l-am dat pentru tine, cu mult mai mult 
îți voi da ţie iertare, ţie şi la tot sufletul, care se întoarce la Mine curat şi cinstit." 


Deci, fratele, venindu-şi întru sine dintru acel vis, şi-a aflat inima sa plină de toată 
bucuria și s-a încredinţat că Dumnezeu a făcut milă cu dânsul. 


Și a petrecut totdeauna, mulțumind Domnului, cu multă smerenie. Și, întru aceeaşi 
mărturisire şi laudă, s-a dus către Domnul. 


Aceluia este slava, acum şi pururea în vecii vecilor! Amin. 

Sfântul Nicolae Velimirovici - Proloagele de la Ohrida din 26 februarie 


N , RP îi 
Sfintul Nicolae zi pt 


AN. 


lanuaric - lunile 


Pomenirea Sfântului Porfirie, episcopul Gazei 


Acest mare şi slăvit arhipăstor s-a născut din părinți bogaţi, în cetatea Tesaloni- 
cului. De la naştere şi până la vârsta de douăzeci şi cinci de ani Porfirie a locuit la 
Tesalonic. După aceea, luându-și îngăduinţa şi rămas bun de la părinţi, el a lepă- 
dat toată grija şi viaţa lumească şi s-a retras în pustia Egiptului. 


Călăuzit de un părinte încercat, tânărul Porfirie a fost tuns monah şi a rămas acolo 
timp de cinci ani. 


Apoi a mers în pelerinaj la Țara Sfântă împreună cu monahul Marcu, un frate cre- 
dincios. In apropiere de Ierusalim, el a dus o viaţă de nevoinţe ascetice şi duhov- 
niceşti într-o peşteră, timp de încă cinci ani. 


Dar după aceea picioarele lui Porfirie s-au îmbolnăvit şi el nu mai putea să meargă. 
Dar cu toate acestea, târându-se pe genunchi, el continua să meargă la Sfintele 
Slujbe ale Bisericii, într-o noapte Mântuitorul Hristos S-a înfăţişat lui în vede- 
nie, vindecându-l desăvârşit de boala lui de picioare şi făcându-l întreg sănătos. 


Când a fost înălţat episcop al Gazei, Porfirie a luat această cruce cu o inimă grea, 
căci în Gaza el a aflat doar două sute şi optzeci de creştini. Toţi ceilalți locuitori 

erau nişte fanatici închinători la idoli. Doar prin marea sa credinţă şi răbdare a 
reuşit Sfântul Porfirie să-i convertească pe locuitorii Gazei la credinţa în Hristos. 


EI a călătorit personal la Constantinopol ca să-l vadă pe împăratul Arcadie şi pe 
Sfântul patriarh loan Gură de Aur şi ca să le ceară sprijinul în această luptă inegală 
cu închinătorii la idoli. El a găsit la aceştia sprijinul pe care îl căuta. Templele 
păgâne au fost închise, idolii distruşi şi Sfântul Porfirie a purces la zidirea unei 
minunate biserici, împodobită cu treizeci de stâlpi de marmură, împărăteasa 
Eudoxia mai ales a ajutat la zidirea acestei biserici. 


Sfântul Porfirie a trăit destui ani încât să vadă întreaga cetate a Gazei întoarsă la 
credinţa în Hristos, dar aceasta a fost numai după mari lupte, suferinţe şi lacrimi de 
durere înălțate către Dumnezeu. 


Sfântul Porfirie a adormit cu pace la anul 421 după Hristos. EI a fost făcător de 
minuni atât în timpul vieţii cât şi după moarte. Sfintele sale moaşte se află şi astăzi 
în Gaza. 

Pomenirea Sfântului mucenic loan zidarul (Calfa) 


Acest sfânt s-a născut în Galata lângă Constantinopol. De meserie el era zidar 
(calfă înseamnă zidar în limba greacă). Din cauza credinţei lui în Hristos şi a 
mărturisirii ei înflăcărate, loan i-a jignit pe turci, care au început să facă presiuni 
asupra lui ca să treacă la islam. 


„Nu-L voi trăda niciodată pe dulcele meu lisus” , a răspuns loan fără să se teamă: 
„în EI cred, Lui îi slujesc, pe EI îl mărturisesc." 


După schingiuiri care nu se pot povesti, turcii 1-au decapitat în ziua de 26 februarie 
a anului 1575, la Constantinopol. El a primit astfel cu cinste mucenicia pentru 
Hristos şi s-a strămutat la locaşurile cele cereşti. 


Cântare de laudă la Sfântul Porfirie, pe care Mântuitorul de paralizie l-a 
vindecat 


Monahul Marcu pe Porfirie îl întreabă: 
Olog erai ieri, sfinţite părinte, 

Pe genunchii tăi 

tu către biserică te târâiai. 


Cu mine de mână aşa ai fost, 

Iar astăzi, lată! eşti vindecat! 
Noaptea bolnav ai petrecut-o, 

Și iată zorii te-au găsit sănătos! 

Atât de fulgerător, cine te-a vindecat? 
Al alesului doctor nume 

Spune-mi-l şi mie degrabă! 


Către Marcu, Porfirie astfel grăi: 
Vindecătorul meu, Ziditorul meu este, 
Ieri pe Golgota, eu de durere am adormit, 
învins de suferinţă. 


Ca şi când aş fi fost de faţă, 
Atunci în vis cu ochii mei am văzut 
Pe Stăpânul meu pironit pe Cruce, 
Iar pe cealaltă, pe bunul tâlhar. 
Văzându-L, am strigat: 

O, Stăpâne şi Doamne, 
Pomeneşte-mă, 

Pomeneşte-mă şi pe mine 

Întru împărăția Tal - 

Stăpânul Cel Bun către tâlharul a grăit: 
Coboară şi vindecă trupul lui, 

Aşa cum şi Eu pe al tău suflet 
L-am vindecat. 


Grabnic bunul tâlhar a coborât de pe cruce, 
M-a îmbrățișat, m-a sărutat, şi m-a ridicat, 
Zicându-mi: De Mântuitorul nostru, apropie-te! 


În acea clipă Mântuitorul şi EI 
A pogorât de pe Cruce, 

A ridicat-o, şi pe umerii mei 

O a aşezat. 


Primeşte acest sfânt lemn, mi-a zis, 
Și pentru mântuirea cea veşnică, 
Poartă-l pe el. 

De îndată ce eu, cu mâinile mele, 
Sfânta Cruce o am apucat, 

Tot atunci eu drept pe picioarele mele am stat, 
Și cu desăvârşire sănătos m-am făcut. 


Slavă în veac Ziditorului, Domnului meu! 
Slavă în veac lui Hristos, Mântuitorul meu! 


Cugetare 


Sfântul loan Gură de Aur astfel scrie împotriva celor care fac tulburare în 


biserică în timpul Sfintelor Slujbe şi care părăsesc biserica mai înainte de 
încheierea Sfintei şi Dumnezeieştii Liturghii. „Unii nu se apropie de Sfintele 
Taine cu frică şi cu cutremur, ci cu înghesuială şi cu tulburare, împingându-se 
unii pe alții, roşii de mânie, cu strigări şi cu ceartă, plini de toată tulburarea! 


Despre acestea eu ades v-am grăit vouă şi nu voi înceta niciodată a grăi. Oare nu 
vedeţi cu câtă rânduială se comportă păgânii la jocurile lor olimpice atunci când 
trece prin arenă maestrul jocurilor, purtând pe cap cunună, îmbrăcat în toga lui 
strălucitoare, şi ţinând în mâini toiagul său? Câtă tăcere şi ordine strictă se face 
atunci la porunca şi strigarea Heraldului, celui care umblă înaintea lui? Oare 
nu este un lucru obscen acesta care se petrece aici?! 


Adică, acolo unde petrece diavolul, să fie atâta linişte şi ordine şi aici, unde 
însuşi Stăpânul Hristos ne cheamă la Sine, să fie atâta strigare şi tulburare? Pe 
stadion să domnească rânduiala, iar în Biserică, gălăgia? Pe mare să domnească 
liniştea şi pacea, iar la liman, furtuna! Când sunteţi invitaţi la un ospăț, oare nu 
rămâneţi pe loc, nepărăsind masa, chiar dacă v-aţi şi săturat înaintea celorlalţi? 
Dar iată aici Ospăţul cel Dumnezeiesc este, prezidat de însuşi Hristos şi în timp 
ce Sfinţiţii Preoţi încă slujesc la el, voi îndrăzniţi să-l părăsiţi, ieşind afară din 
mijlocul lui? Dar oare cum credeţi că vi se va ierta aceasta vreodată? Cum oare 
v-aţi putea vreodată îndreptaţi? luda, după ce a primit Sfânta împărtăşire la 
Cina cea de Taină în acea ultimă noapte, a ieşit afară grăbit în timp ce ceilalți 
încă mâncau la masă. lată al cui exemplu îl urmează cei care grăbesc să plece 
înaintea binecuvântărilor de la sfârşit! (Din predica Sfântului loan Gură de Aur 
la praznicul Botezului Domnului.) 


Luare aminte 

Să luăm aminte la Stăpânul Hristos care Se află în corabie cu ucenicii Săi: Și iară, 
furtună mare s-a ridicat pe mare, încât corabia se acoperea de valuri, iar El 
dormea (Matei 8: 24): 
e Lacum furtuna S-a ridicat în timp ce El dormea; 
e Lacumucenicii înspăimântați L-au deşteptat, alergând la ajutorul Lui; 
e Lacum Stăpânul i-a mustrat pe ucenici pentru puţina lor credinţă şi a certat 
marea şi vânturile şi le-a potolit astfel desăvârşit, 
e La cum nu trebuie să-mi fie frică nici mie de nici o furtună de pe marea 
acestei vieţi dacă îl ţin pe Dumnezeu în inimă ca şi pe o cârmă a vieţii mele. 


Predică despre milostenia cea lăuntrică 


Daţi mai întâi milostenie cele ce sunt înlăuntrul vostru şi iată, toate vă vor fi 
curate (Luca 11:41). 


Curăţenia cea din afară îi şade bine omului. Dar aceasta este o curăţenie mai mică. 
Curăţenia lăuntrică este incomparabil mai importantă decât cea trupească. Aceasta 
este cea mai mare curăţenie. Un blid este mult mai folositor când este curat şi 
strălucitor în interior, chiar dacă exteriorul este plin cu funingine. Dar când când el 
e strălucitor pe dinafară, dar plin de murdărie în interior cine va îndrăzni să 
mănânce sau să bea oare de acolo? 


În lume se află nenumărate exemple de curăţenii şi de învăţători care sunt mai mult 
ai trupului decât ai sufletului. Căci iată, fraților, cum învățătorul nostru, adevăratul 
şi marele nostru Model de curăţenie, pune această curăţenie mai mare pe seama 
milostivirii celei lăuntrice. 

—  Milostenia inimii, cea făcută din inimă, este cea care spală sufletul omului. 

—  Milostenia făcută din inimă este cea care curăţeşte inima omului. 

—  Milostenia făcută din suflet este cea care curățeşte sufletul omului. 

—  Milostenia făcută intru toată cunoştinţa şi cu toată mintea este cea care 
curățeşte mintea şi cugetul omului, într-un cuvânt, milostenia cea lăuntrică 
este cea care curăţeşte întreg omul. Dacă milostenia vine doar din mână, ea 
nu curăţeşte nici mâna şi cu atât mai puţin inima, sufletul şi mintea omului. 

—  Milostenia cea făcută cu mână este indispensabilă, dar ea îl curăţeşte pe 
omul care o face doar atunci când cu mâna este unită şi inima. 


Mai există şi alte feluri de milostenie pe lângă cea făcută cu mâna. Rugăciunea 
fierbinte pentru celălalt, este un fel al milosteniei lăuntrice şi de asemenea durerea 
inimii pentru suferinţa umană sau bucuria cea mare la vederea bucuriei celuilalt. 

Aceasta este milostenia cea din inimă, care curăţeşte şi inima şi sufletul şi mintea şi 
trupul. 


O, Atot milostive şi Atot curate Stăpâne, ajută-ne nouă să ne dobândim cură- 
fenia cea mai mare, prin milostenia cea adevărată a inimii. Căci Ţie se cuvine 
slava şi mulţumita în veci. Amin. 

ro.orthodoxwiki - Porfirie din Gaza 


Cel întru sfinți părintele nostru Porfirie din Gaza (gr. Iloppvproc) a fost episcop de 
Gaza între anii 395 şi 420 d.Hr., cunoscut prin relatările din Viaţa sa ca misionar 
care a adus la Creștinism cetatea păgână Gaza. Prăznuirea sa în Biserica Ortodoxă 
se face la data de 26 februarie (sau 11 martie/10 martie. !) 


Date personale 

Naştere: cca 347, Tesalonic 

Mutare la Domnul (3): 420, Gaza 

Localizare: Gaza, în provincia romană Palestina 
Naţionalitate: grec 

Date cult: 'Tip ierarh, misionar 

Prăznuire la data de: 26 februarie 

Recunoaştere: pan-ortodoxă 


Vita Porphynii 


Viaţa Sfântului Porfirie de Gaza este cunoscută datorită biografiei acestuia, Vita 
Porphyrii, scrisă de un anume Marcu diaconul [note 1], o relatare contemporană 


META XYNAZAPISTHS: O Apoc Iloppipios Exiokonoş Idinc. 26 Pebpovapiov. MEI AX 
XYNASAPISTHE. 


XP PP PP IP IP 3 3 II II II II E E E E XX 
Xp PP PP IP IP 3 E II II II 2 E E E E E XXX 


Ar De Dr dr dr De Dr dr dr dr dr dr dr dr Dr dr dr Dr de dr dr Ar A A 


De De de De Ar de e De De de De Dr Dr De De De dr De Ar Dr De de de dr dr 


Xp XP XP XP IP IE E 2 E 30 E 3 2 2 2 2 e 30 E IE IE 2 E E XX 


care cuprinde o descriere destul de detaliată a sfârşitului păgânismului în Gaza la 
începutul secolului al V-lea. [note 2] 


Viaţa 


Sfântul Porfirie s-a născut către anul 347 într-o familie creștină înstărită din orașul 
Tesalonic. A rămas în orașul său natal până la vârsta de douăzeci și cinci de ani. 


Călugăr în Schetia 


Având chemare spre viaţa monahală, a plecat în Egipt la vârsta de 25 de ani şi s-a 
stabilit în Schetia, unul din marile centre monastice ale vremii, unde s-a aşezat sub 
îndrumarea spirituală a Sfântului Macarie cel mare. Sub povăţuirea acestuia, tână- 
rul Porfirie a fost tuns în monahism şi a rămas în deşertul egiptean vreme de cinci 
ani. Acolo l-a întâlnit şi pe Fericitul Ieronim, care vizita pe atunci mănăstirile 
egiptene. 


Viaţa ascetică în pustia lordanului 


Apoi Porfirie a plecat în pelerinaj la Ierusalim, predicând Evanghelia lui Hristos 
iudeilor și grecilor.[1][note 3] 


A petrecut alți cinci ani într-o peșteră din pustia lordanului, în apropiere de leru- 
salim. Acolo s-a îmbolnăvit foarte grav de ciroză, 1] dar în ciuda sănătății sale şu- 
brezite, vizita adeseori Biserica Învierii Domnului din Ierusalim și alte Sfinte Lo- 
curi. În această perioadă l-a cunoscut şi pe Marcu, originar din provincia Asia, care 
mai târziu a devenit diaconul bisericii sale şi biograful său. [1] 


Marcu i-a fost un ucenic şi însoțitor credincios şi a acceptat să se ocupe de che- 
stiunea nerezolvată a vinderii averilor pe care Porfirie încă le deţinea la Tesalonic. 
La întoarcerea din "Tesalonic, Marcu a adus cu sine tezaurul rezultat din vinderea 
averilor Sfântului Porfirie - 4.400 de monede şi multe vase de argint și veşminte 
pre-țioase, care au fost apoi împărțite săracilor sau donate pentru împodobirea 
mănă-stirilor din Ierusalim şi din Egipt.[1] 


În timpul călătoriei lui Marcu la Tesalonic, Sfântul Porfirie a fost vindecat în chip 
miraculos, după ce a avut o viziunea Răstignirii Domnului și a Tâlharului celui 
bun.[1] 

Hirotonia 

În anul 392 d.Hr., la vârsta de 45 de ani, Sfântul Porfirie a fost hirotonit preot de 
patriarhul loan al II-lea al Ierusalimului (386-417) și a fost numit custode al cin- 
stitului lemn al Crucii Mântuitorului. 


Episcop de Gaza 


În anul 395 d.Hr., episcopul orașului Gaza din Palestina a murit. Creştinii de acolo 
s-au dus atunci la mitropolitul loan al Cezareei Palestinei, cerându-i să le trimită un 
nou episcop care să îi poată înfrunta cu succes pe păgânii care dominau pe atunci 
cetatea şi care îi hărțuiau pe creștinii din Gaza. Dumnezeu l-a inspirat atunci pe 
mitropolit să îl cheme la el pe preotul Porfirie. 


Cu frică şi cutremur, cuviosul a primit rangul episcopal, s-a închinat până la pă- 
mânt înaintea lemnului de viață dătător al cinstitei Cruci şi a plecat să îşi îndepli- 
nească noua ascultare de episcop. 


Persecuţiile împotriva creştinilor din Gaza 


Gaza era un oraș cu o tradiţie de ostilitate împotriva creştinilor, încă din primele 
secole ale creștinismului. Mai mulţi creștini primiseră aici mucenicia în vremea 
marii persecuții a lui Dioclețian (303-313), precum şi în vremea scurtei renaşteri a 
păgânismului din vremea lui lulian apostatul (362-363), când basilica creştină a 
fost arsă, iar mai mulți creştini au fost omorâţi. Ostilitatea poporului din Gaza față 
de creştini rămăsese atât de mare încât biserica creştină fusese construită în afara 
zidurilor cetăţii, la o distanţă destul de mare, iar episcopii creștini din secolul al 
patrulea purtau titlul specific de "episcopi ai bisericilor din împrejurimile Gazei". 


Potrivit Vieţii Sfântului Porfirie scrisă de Marcu diaconul, comunitatea creştină din 
Gaza abia dacă număra pe atunci 280 de persoane. Populaţia orașului în schimb era 
foarte ataşată de păgânism şi se împotrivea vehement tendinței de închidere a tem- 
plelor şi de distrugere a imaginilor şi statuilor păgâne care se răspândea pe atunci 
în regiunile unde creștinismul era mai răspândit.| note 4] 


Datorită credinţei lui nestrămutate și răbdării de care a dat dovadă, Sfântul Porfirie 
a reuşit să îi convertească treptat pe mulți dintre locuitorii din Gaza la credința în 
Hristos. A săvârşit aici multe minuni şi i-a povăţuit pe mulți păgâni la cunoaşterea 
adevăratului Dumnezeu. 

Intr-o vreme pe când asupra orașului se abătuse o mare secetă, preoții păgâni au 
adus jertfe zeilor lor şi le-au cerut să pună capăt secetei, însă rugăciunile lor s-au 
dovedit zadarnice. 


Atunci Sfântul Porfirie le-a cerut tuturor creştinilor să postească şi, făcând prive- 
ghere de toată noaptea, a pornit împreună cu toţi credincioşii în procesiune în jurul 
orașului. De îndată, cerul s-a acoperit de nori, a bubuit tunetul şi s-a pornit o ploaie 
îmbelșugată. Mulţi păgâni au strigat atunci: "Hristos este singurul Dumnezeu 
adevărat!", iar 127 de bărbaţi, 35 de femei și 14 copii au primit atunci Sfântul 
Botez, urmaţi la scută vreme de alți 110 bărbaţi. 


Păgânii rămaşi au continuat totuși să îi hărțuiască pe creştinii din oraş, împiedi- 
cându-le accesul la funcții publice şi împovărându-i cu taxe exagerat de mari. 


Apel la împăratul din Constantinopol 


Pentru a-şi apăra turma de nedreptăţile păgânilor şi ale magistraților din Gaza, 
Sfântul Porfirie a apelat în două rânduri la justiția imperială pentru a închide şi a 
distruge templele păgâne din Gaza. 


In anul 398, episcopul Porfirie şi-a trimis diaconul și cronicarul Marcu la Constan- 
tinopol, ca să ceară ajutor. 


Un ofiţer pe nume Ilarie a ajuns la scurtă vreme după aceea, însoțit de soldaţi pen- 
tru a închide templele, însă păgânii l-au mituit pe Ilarie cu o sumă mare de bani 
(Vita 27), iar acesta a lăsat deschis marele Marneion, unul din marile temple pă- 
gâne ale vremii (întemeiat de împăratul Hadrian în anul 129 d. Hr. [note 5]. 


In ciuda tuturor tuturor acestor măsuri, magistraţii gazieni au continuat să le refuze 
creştinilor dreptul "de a ocupa orice funcție civilă, ci îi tratau ca pe nişte sclavi 
obraznici" (Vita 32). 


Atunci, în iarna anilor 401-402, episcopul Porfirie a călătorit el însuşi la Constan- 
tinopol, însoțit de mitropolitul loan al Cezareei Palestinei pentru a fi primiţi în 
audiență de împăratul Arcadie şi de arhiepiscopul cetăţii imperiale, care era pe 
atunci Sfântul loan Gură de Aur şi a le cere sprijinul în lupta lor inegală cu păgânii 
idolatri. 

Sfinţii loan şi Porfirie s-au înfățișat atunci şi împărătesei Eudoxia, care pe atunci 
aştepta un copil. “Mijloceşte pentru noi,” i-au spus atunci episcopii împărătesei, 
“iar Domnul îţi va da un fiu care va domni încă din timpul vieţii tale”. 


Eudoxia îşi dorea foarte mult un fiu, căci până atunci avusese numai fiice. Prin ru- 
găciunile sfinților episcopi, împărăteasa a dat naştere unui băiat, moștenitorul tro- 
nului imperial, viitorul Teodosie al II-lea. 


Atunci împăratul a emis în anul 401 un edict prin care activităţile păgânilor şi ere- 
ticilor erau îngrădite, iar creştinilor le erau restabilite toate privilegiile. Edictul ofe- 
rea Și garanția imperială a dreptului creștinilor de a ridica biserici în locurile unde 
mai înainte se aflau temple păgâne. 


Distrugerea templelor păgâne 


Kynegios, un trimis imperial special în Gaza a pus în aplicare edictul imperial în 
luna mai 402. Au fost distruse sau arse opt temple, închinate Afroditei, Hecatei, 
Soarelui, lui Apollon, zeiţei Kore (Persefona), lui Tyche (Fortuna), un Heroon 
(sanctuar dedicat eroilor zeificați), inclusiv marele templu al lui Marnas (Mar- 
neionul)[note 5]. 


In același timp, un contingent de soldați imperiali au verificat toate casele din oraș, 
confiscând şi arzând statuile idolilor și distrugând mai multe biblioteci private, sub 
acuzaţia că ar fi adăpostit "cărţi de vrăjitorie". 


Marneionul, marele templu al lui Zeus Marnas, întruchiparea elenistică a zeului 
semitic Dagon, patronul agriculturii, care fusese venerat în Orient încă din mileniul 
al III-lea înainte de Hristos a fost ars. I s-a dat foc cu un amestec de pucioască, sulf 
şi grăsime şi a ars mai multe zile la rând, iar pietrele templului au fost refolosite, ca 
semn de biruință asupra păgânismului, pentru a pava străzile oraşului. 


Chiar deasupra ruinelor arse ale Marneion-ului a fost ridicată o mare biserică, cu 
treizeci şi două de coloane masive de marmură, pe cheltuiala împărătesei. Biserica, 
numită Eudoxiana în cinstea împărătesei, a fost sfințită pe 14 aprilie 404, în ziua 
Sfintelor Paşti.| 1 ]|[note 6] Acest moment a marcat sfârșitul oficial al păgânismului 
în Gaza. 


Ultimii ani ai vieții 

In anii următori, Sfântul Porfirie şi-a continuat lucrarea pentru dezvoltarea eparhiei 
Gaze. 


Marcu, biograful său scrie cu entuziasm despre lucrarea sa misionară şi filantro- 
pică. 


În anul 415 d.Hr., Sfântul Porfirie a participat la Sinodul de la Diospolis (gr: Ly- 
dda), prezidat de patriarhul Ioan al II-lea al Ierusalimului, la care a fost judecat 
Pelaghie, care fugise la Ierusalim ca urmare a conflictului cu episcopul Hipponei, 
Fericitul Augustin cu privire la doctrina păcatului originar şi a harului dumne- 
zeiesc. Pelagiu s-a dezis de tezele care îi fuseseră atribuite - Pelagianism - şi a 
reintrat în comuniunea Bisericii. 


Sfântul Porfirie şi-a continuat lucrarea de propovăduire şi aşezare a credinţei creş- 
tine în Gaza până la sfârşitul vieţii sale, în ciuda împotrivirii păgânilor, şi cu preţul 
a nenumărate strădanii, suferințe şi rugăciuni. A săvârşit încă din timpul vieții 
nenumărate minuni şi vindecări. 


Sfântul Porfirie şi-a călăuzit turma vreme de douăzeci şi cinci de ani şi a trecut la 
Domnul în pace în anul 420 d.Hr., la o vârstă înaintată. 


Sfintele sale moaşte se odihnesc în Gaza până în zilele noastre. Sfântul Porfirie 
este şi sfântul ocrotitor al oraşului Gaza. 


Biserica Sfântului Porfirie 
După cucerirea arabă în secolul al VII-lea, Biserica Sfântului Porfirie (Eudoxiana) 
din oraşul Gaza a fost transformată în moschee, fiind cunoscută sub numele de Ma- 


rea Moschee din Gaza. 


Actuala Biserică a Sfântului Porfirie datează din secolul al XII-lea. Este situată în 
cartierul Zeitoun al Oraşului Vechi şi este cea mai veche biserică încă în funcţiune. 


Mormântul Sfântului Porfirie se află în colţul din partea de nord-est a bisericii.” 


Biserica a rămas deschisă până în zilele noastre. Astfel, pe 11 martie 2013, de praz- 
nicul Sfântului Porfirie, comunitatea ortodoxă din Gaza, în frunte cu episcopul 


* Michael Dumper, Abu-Lughod, Janet L.. Cities of the Middle East and North Africa: A 
Historical Encyclopedia. ABC-CLIO, 2007. p.156. ISBN 9781576079195 

Alexios (Moschonas) al Tiberiadei a celebrat a 1606-a aniversare a întemeierii 
bisericii Sfântului Porfirie. 


Imnografie * 


Tropar, glasul al 4-lea: Îndreptător credinţei şi chip blândeţilor, învăţător înfrâ-nării 
te-a arătat pe tine turmei tale adevărul lucrurilor. Pentru aceasta ai câștigat cu sme- 
renia cele înalte, cu sărăcia cele bogate. Părinte ierarhe Porfirie, roagă pe Hristos 
Dumnezeu ca să mântuiască sufletele noastre. 


Condac, glasul al 2-lea: Inveşmântat cu viață prea sfântă, împodobit ai fost cu 
veşmânt preoţesc, dumnezeiescule Porfirie, binecuvântate; ca cel vădit prin minu- 
nate vindecări, neîncetat roagă-te pentru noi toți. 


Note 

1. Marcu Diaconul a fost un monah din Schetia (Wadi el-Natrun), în pustia egip- 
teană, în secolul al V-lea şi a fost mai apoi hirotonit diacon. Pentru a se ocupa de 
vinderea proprietăților pe care Sfântul Porfirie încă le deţinea în orașul său natal, 
Marcu a plecat la Tesalonic, astfel că, la întoarcere, bunurile aduse au fost distri- 
buite mănăstirilor egiptene şi săracilor din și domprejurul Ierusalimului. Capo- 
dopera lui Marcu, Vita S. Porphyrii („Viaţa Sfântului Porfirie”), cunoscută inițial 
doar în traducere latină a fost publicată în versiunea greacă originală de M. Haupt 
în anul 1874. O nouă ediţie a fost publicată de Societatea Filologică din Bonn 
(Germania) în anul 1895. formerly known only in a Latin translation, was pu- 
blished in 1874 by M. Haupt in its original Greek text. A new edition was issued in 
1895 by the Bonn. 

2. Textul a supravieţuit în două versiuni, în limbile greacă şi georgiană. Henri 
Gregoire şi Kugener (1930), editorii acestei Vita Porphyrii au trecut în revistă pro- 
blemele privind integritatea textului și au stadiul general al cercetărilor cu privire 
la acestea. Printre problemele pe care le ridica textul se aflau absenţa altor surse 
documentare privitoare la diferite personalități descrise în text, inclusiv cu privire 
la figura Sfântului Porfirie, în condiţiile în care această perioadă istorică era de 
altfel bine documentată. Editorii au ajuns totuşi la concluzia că textul avea o bază 
istorică reală şi că "soluţia celor mai multe probleme este dată de faptul că textul 
acestei Vita care ne-a parvenit nouă reprezintă o versiune [a textului] revizuită în 


“en: Asmaa al-Ghoul. "Gaza's Orthodox Church Celebrates 1,606 Years", Al-Monitor, 11 martie 
2013. 

* The Great Horologion or Book of Hours. Transl. from the Greek by Holy Transfiguration 
Monastery, Boston, Massachusetts, 1997. p.430. Troparul de obște al sfinţilor arhierei; condacul 
este tradus din limba engleză. 

secolul al VI-lea care "împrumută" elemente din Istoria bisericească a lui Teodoret 
din Cir din anul 444..." În sfârşit, Paul Peeters (1941) a publicat şi versiunea în 
georgiană a textului, demonstrând că ambele versiuni păstrate se bazau pe un text 
original în limba siriacă scris probabil în la sfârşitul secolului al V-şea sau în 
secolul al VI-lea. 

3. gr: "Meră nevraeri Giunovi MAde oră lepoo6ivua Kai Kipvooe 070% 
Tov5aiovc kai Tov "Eiinvec T0 Evoyy&io 100 Xp1oTo5." 

4. Astfel, în aceeași perioadă, în Alexandria (Egipt) se ajunsese la dramatica dis- 
trugere a Serapeumului, unul din cele mai mari temple ale Antichității, urmată la 
scurt timp de distrugerea templelor din Heliopolis, în Egipt, şi din Apameea, în Si- 
ria. 

5. Vita Sf. Porfirie îl aminteşte pe marele zeu gazian Marnas (în aramaică: Marnă, 
"Domnul"), considerat a fi zeul ploilor şi al grânelor, invocat ca apărător împotriva 
foametei. Marna din Gaza apare pe monede din vremea lui Hadrian. A fost iden- 
titicat cu Zeus Krâtagenss (Zeus Cretanul). Marnas era probabil întruchiparea 
elenistică a lui Dagon, zeul oriental al grânelor şi fertilităţii. Templul acestuia, 
Marneionul - ultimul mare centru de cult al păgânismului - a fost ars, la ordinul 
împăratului, în anul 402. Poporului îi fusese interzis să calce pe pavajul sanc- 
tuarului. După distrugerea templului, creştinii au refolosit pietrele din pavajul 
templului pentru a pietrui piața publică a oraşului. 

6. el: Karăpepe 6E 6 Apoc ră xoaresaptorei To Mapveiov, O nepipnuoc vaoc Tv 
EOwuâv Latoiov, nov eiye i5pvOei ard rov ovrokpăropa A5piuvo 70 Erog 129 
Wu.X. Xrhv 0£on Tov &voikoGounOnke mepioiinc vas ue Xopnyiu Tg 
AVTOKpATeipag Ev5ofiac, 1 ONOiu ONEOTELE Vilă TOV GKONO AVTO OTiv L ALO TOv 
Avrioyto apyurekrova Povpivo. 'O vadc 0vr66, nod Ovouâornke EV5oELOUvOG, ele 
32 pey&AovG KLoveG AUTO KApvoTIwvo uăpuapo oi Tă Eykaivid, Tov Eyiwvav TO Il&oya 
Tod 407 p.X. 


Sursa: 
https://ro.orthodoxwiki.org/Porfirie_ din Gaza 

Troparul Sfântului Ierarh Porfirie, 

Îndreptător credinţei şi chip blândeţelor, 
învățător înfrânârii te-a arătat 
pe tine, turmei tale, adevărul 
lucrurilor. Pentru aceasta ai 
dobândit cu smerenia cele 
înalte şi cu sărăcia cele bogate; 
Părinte lerarhe Porfirie, roagă 
pe Hristos Dumnezeu să 
mântuiască sufletele noastre. 

Bucură-te, Sfinte ierarh Porfirie! 

